ڕاگەیاندنی کوردی، چۆن دەیەوێت خزمەتی پڕۆسەی ڕیفراندۆمی کوردستان بکات؟\nڕاگەیاندن لە کوردستاندا، دەسەڵاتی دووەم سەیر دەکرێت یان سێیەم یان چوارەم، فەرق ناکات چوونکە ئەم نازناو و مێتۆدانە لە مەر کاریگەری ڕاگەیاندن لە دونیای دەوروبەر و ڕادەی ئاگایی و وریایی و زانیاری بەدەستخستنی و بێلایەنی ئەو ڕاگەیاندنە خۆی دەبینێتەوە، ئیتر لەھەر کام لەم مێتۆد و ئەدای کاریانە سەرکەوتوو بوو، دەتوانرێت مۆرکێکی سەرکەوتوووانەی پێ بدرێت و بینەر و بیسەر دڵنیا لە زۆر شتی بێت.\nتا ئەم ساتە کە نووسەری ئەم وتارو و پەیڤەم لە پڕۆسەیەکی وەک ڕیفراندۆمدا، دەمەوێت سەرنج و سەیرێکی ورد و سێرچێک بە کەناڵە کوردیەکاندا بکەم و لەبارەی کارو ئەدایان لە ھەنگاوێکی درێژ مەودای وەک سەربەَخویی و ڕیفراندۆمدا بخەمە ڕوو، بە شتگەلێکی نائاسایی و ناڕاگەیاندنی و ناپیشەییانە وەختە بەتەواوەتی دەگەم.\nھەروەک دەبینین لە ئێستادا لە لایەن چەند کەناڵێکەوە بانگەشەی چرکەیی و خوولەکی و کاتژمێری ھەتا ڕۆژانەییشی لە کاتی ماوە بۆ ئەنجامدانی ڕیفراندۆم دەکرێت، لە کاتێکدا ئەم بانگەشە کردنە دەبێت ھەر لە ساتی بڕیای ٧/ ٦/ ٢٠١٧سەرەتای دەستپێکی بۆ ڕاگەیاندنی حیزبیی سەرجەم لایەنەکانە کوردیەکانی بەشداربووی کۆبوونەوەی ٧/٦بوایاو کە بڕیاریاندا ڕیفراندۆم لە ھەرێمدا ئەنجام بدەن وکاتیشیان گونجاو و ھەل لە ئێستادا زانی، وە ھەر لەو ڕۆژەشەوە نا..! چەند ڕۆژێکی پاشتر ئاوا ھەنگاوێکیان بنایا.\nگەر لایەنە سیاسییەکان لەو کۆبوونەوەدا کە بە گووتنێک دەگووترێت ھەندێکیان خاوەن ڕاگەیاندن و کەناڵی فەرمی نین خۆ ھەندێکیان بۆ نزیکەی پازدە تا بیست ساڵە خاوەن ڕاگەیاندنی فەرمیی حیزبین و پەیام و گووتەو زۆر ھەیمەنەی حیزبییان لە ڕێگەی ئەم ڕاگەیاندنەیانەوە پاراستووەو خزمەتی چین و توێژ و لایەنگرو با بڵێین گشتیشی پێ دەکەن.\nبانگەشەی ڕیفراندۆمی لە ئێستادا بەس لە کەناڵە فەرمیی حیزبێکەوە وایی کردووە بەس نازناوی حیزبی پارتیبوونی زیاتری بەم پڕۆسەیە ببەخشێت و ھەموو کەناڵە عەرەبی و لۆکاڵییەکانی دونیا بە بیستراو و بینراوەوە چاودێری وردی ئەم کەناڵانە لە ئەداو گووتەی فەرمی سەرۆک و ئەندامانی سەرکردایەتی حیزبەکان لە بڕیار و گووتەی ڕەزا و ناڕەزا لەمەر ئەم پرسەیە دەکەن.\nباشە گەر پرسیارێک ئاراستەی ھەندێک کەناڵی حیزبیی تر کە پاڵپشتی بڕیاری ریفراندۆم دەکەن و کۆبوونەوە و گووتە نییە لەبارەیەوە لێدوان و ڕاو سەرنج وبۆچوون وەرنەگرن و نەیکەنە مانشێتی ھەواَڵییان، بۆچی وا نزیکەی١٠ تا ١٢ڕۆژی ماوە بۆ دەستپێکی پڕۆسەکە، وەک کەناڵە شیعەوسوونە عەرەبییەکان لە ھەڵمەتی ڕیفراندۆم دێنە بەرچاو، تا ڕادەیەکیش دەتوانم بڵێم ئەوانیش ھەر لە گوومان و سەرسامی و حاڵەتێکی ناڕەزابووندا کار دەکەن و ھەنگاو دەنێن. گەر لە کەناڵێکەوە ڕاستەوخۆ بێ ئەملاولا بانگەشەی "نەخیر"ی دەکرێت پێموابێت خۆی لەم ھەڵمەتی بانگەشەیە یەکلایی کردووەتەوە کە ئەو کار لەسەر "بەڵی بۆ ڕیفراندۆم" ناکات و بەڵام ئەی کەناڵێک بانگەشەی حیزبیی و کۆبوونەوەیی و سیکتەرەکانی تری پاڵپشتی ڕیفراندۆمن، وا کەناڵەکانیان دێنە بەرچاو کە نە دژی ڕیفراندۆمن نە بەڵێی ڕیفراندۆمیان پێ قبووڵە.\nئەم سەرنجدانەش دەبێت لێ وردبینەوە لەبەرەی دژی ڕیفراندۆمی ھەمو کەناڵە شیعی و عەرەبیی و تورکی و فارسیەکانی دونیا لە دەرەوە و ناوەوەی ئەم گۆی زەوییە بەسەرنجدانی وردم لێیان تا ئێستاکەش، بۆ دژایەتیی ڕیفراندۆمی ھەرێمی یەکدەنگن و کار بۆ ئیفلیجکردنی ئەم پڕوسەیە دەکەن و لە بەرنامەی کاریاندایەو بەردەوامیشی ھەر پێدەدەن.\nھەر زووش پەرلەمانتاران نوێنەر وەزیر و زۆر نوێنەری ترمان لە پڕۆسەی سیاسیی لە عێراقدا بەوە گەیشتوون عەرەب بە(شیعەوسونیی)ەوە گەر لە ھەموو شتێکدا لە پڕۆسەی سیاسیی عێراقدا بەتایبەت ناکۆک بن، لەھەنگاونانی دژی (کورد) ونەتەوەکەی یەک ھەڵوێست دەبن و ھەروەک لە کۆبوونەوەی دوێنێی پەرلەمانی عێراق بینیمان یەکھەڵوێستییان بەرانبەر بەکورد ونەتەوەکەی وای کرد بە واژووی ٨٠ پەرلەمانتاریان دژی ڕیفراندۆمی ھەرێمی کوردستان بوەستن و لە قەناعەتی ئەوەشدا ھەر مانەوە با بژاردەی دەست واڵابوون بە سەرۆک وەزیرانی عێراق کە سەرۆکی ھێزە چەکدارەکانیشە، لە ھەر بڕیارێکدا دژی ھەرێم واڵابێت و ھەنگاوی کردەکی ئیتر سەربازی بێت یان بوارگەلی تر ، با دەست کراوە بێت و بمێنێتەوە.\nئێستا وەرن ھەر بەم نەفەسەوە کە نوێنەرانیان لە پەرلەماندا ئاوا ھەڵسوکەوت دەکەن، ئەی ڕاگەیاندنیان چ حەشر و حەشامات و ناشیرینی و نیگەتیڤ بیرکردنەوەییان بە ھۆی کەناڵە ڕاگەیاندنە بیستراو بینراوەکان و شرۆڤەکارە سیاسییەکانیانە بە نسبەت ھەرێمەوە لەبارەی سەربەخۆبوونیەوە ھەبێت.\nدەبێت ڕاگەیاندنی کوردی چ بەوانەشی لە بەرەی "نەخێر" تەنانەتیش کاردەکەن و بانگەشەدەکەن و ھەنگاو دەنێن، نابێت لە بانگەشەییاندا بۆ ھەر ھەڵمەتێکی بانگەشەیی ئیتر بێت، ھەرێمی کوردستان و سیمبولە جوان و بەرزو پیرۆزەکانی لەکەدار و بریندار بکەن، چوونکە دواجار ئێمەش پەیامی یەکھەڵوێستی کوردیمان گەر پێ قبوڵەو خۆمان لە خزمەتی ئەجیندای دونیای دەرەوەدا نابینینەوە دەبێت نەفەسی کوردانەو ھەڵمەتی کوردانە و ڕیزگرتن تەنانەت لەکاتی ناکۆکی و نیفاقی سیاسیی سیمبوولیەتی کوردبوونی خۆمان لە دەست نەدەین و ھاوھەڵوێست لە کوردبوونی ڕاستەقینەمان بین و لە شاشەی تیڤییەکانمانەوە یان ھەر ڕاگەیاندنێکی بیستراو بینراومان، ئەبو ئیزارەئیل و ڕەگەزپەرەستە ناحاڵ و نەفام تێنگەیشتوەکانی ئەوان نەخەینە سەر شاشەکانمانەوە، پەیامی تەھدیدات و ترساندنەکانیان پیشانی بینەرمان بدەین.\nئیتر کات کاتی ئەوە ھاتووە ڕاگەیاندنی بەرانبەرت کە دژی کوردبوون و مرۆڤبوونیشتە، لە ھەر ئاراستەیەکی فیکری و سیاسییدا کە کار دەکەیت، دەبێت نەھێڵێت سەدمەی نەتەوەیی لە بواری ڕاگەیاندن و زۆر شتی تر، بە میللەت ونەتەوەکەت بگات.\nگەر پێچەوانە کرداریش لە ئەجیندادایەو مەبەستداریەکانی سەرەوە لە ئامانجدارێتی ڕاگەیاندن لە کایەی نەتەوەیی لە کوردستاندا لە مەبەستدا نییە، ئاوا ڕاگەیاندنێک( بیستراو بینراو) ھی ھەر ئاراستەیەکی( حیزبی وناحیزبی) بێت، دەبێت پەیامی جیدی ھاونیشتیمانیی کوردی بە لایەنگر و بێلایەنییەوە لە بەرانبەردا ھەبێت و بەگوێیاندا بچرپێنرێت، کە لە پرسیی نەتەوەیی و بانگەشەیی ڕیفراندۆمیتان خۆتان یەکلایی بکەنەوەو پەیامی (بەڵێ)تان بۆ ناونیشان و نازناو بەرژەوەندی وەدەسکەوتی حیزببیە یان نا خزمەتی سەربەخۆیوونی گەلێکی بێ دەوڵەت دەیەوێ بکات، کە وا ئیچستاکە نایبینن و بە کوورتی نایەتە بەرچاو.\nبەوانەشی کە لە ڕاگەیاندنی بەرەی نەخێرن یان ھیچ کام لەم بەرانەن(بەڵی و نەخێر)، دەبێت ھێڵە سوورەکانی کوردبوون و نەتەوەی کورد بزانن و خزمەتی ئەجیندای دەرەکی خوانەخواستە لە پەیام و گووتەیان بەرچاو نەکەوێت ،کە ئەمە ھێڵی سوورەو دەبێت خۆیان لە ڕیزی ڕاگەیاندنی بێگانە ھژمار بکەن، کە ئەمەش ھەنگاوە مەترسیدارەکەیە کە لە ھەر دوو بەرەی ئێستایی ڕیفراندۆمدا دەبێت بە وریاییەوە مامەڵەی لەگەڵدا بکرێت............ھتد


سەرۆك وەزیرانی توركیا گەیشتە بەغدا کوردی وێستگە ستایل وەرزش سەرەکی\nسەرۆك وەزیرانی توركیا گەیشتە بەغدا AM:10:44:07/01/2017 یڵدرم بە سەرۆكایەتی وەفدێك گەیشتە بەغدا وێستگە نیوز- بینالی یڵدرم سەرۆك وەزیرانی توركیا گەیشتە بەغدای پایتەختی عیراق و بڕیارە لەگەڵ بەرپرسانی عیراق لە كۆبوونەوەكاندا تاوتوێی پەیوەندییە دووقۆڵییەكان و شەڕی داعش و بەهێزكردنی كاری هاوبەش لە نێوان هەردوو وڵات بكرێت و دواتریش سەردانی شاری هەولێر بكات.\nبەپێیی میدیاكانی عیراق، وابڕیارە یڵدریم لەدوای كۆبوونەوەی لەگەڵ حەیدەر عەبادی سەرۆك وەزیرانی عیراق، چاوی بە هەریەك لە سەلیم جبوری سەرۆكی پەرلەمانی عیراق و ئەیاد عەللاوی بكەوێت. پێشتر نووسینگەی راگەیاندنی سەرۆكایەتی وەزیرانی توركیا رایگەیاندبو، ئەمڕۆ بینالی یڵدرم سەرۆك وەزیرانی توركیا سەردانی بەغدا و هەولێر دەكات و سەردانەكە ماوەی دوو رۆژ دەخایەنێت.\nلە راگەیەندراوەكەدا ئاماژە بەوە كراوە كە پێشبینی دەكرێت بیناڵی یڵدرم و حەیدەر عەبادی سەرۆك وەزیرانی عیراق بەشداریی لە كۆبوونەوەی سێیەمی ئەنجومەنی كاری هاوبەشی ستراتیژی لەسەر ئاستی باڵای نێوان توركیا و عیراق بكەن.\nلە سەردانەكەی بۆ بەغدا بێجگە لە كۆبوونەوەی لەگەڵ فوئاد مەعسوم سەرۆك كۆماری عیراق و سەلیم جبوری سەرۆكی ئەنجومەنی نوێنەران، یڵدرم لەگەڵ بەرپرسانی پارتە سیاسییەكان و كەسایەتییەكان و نوێنەرانی توركمان كۆدەبێتەوە.\nلە راگەیەندراوەكەدا هاتووە لە كۆبوونەوەكاندا تاوتوێی ھەنگاوەكانی دەستبەركردنی سەقامگیری، خۆشگوزەرانی و ئاسایشی ناوچەكە دەكرێت و جەختیش لەسەر بەھێزكردنی كاری ھاوبەش لە نێوان ھەردو وڵات لەبارەی بەرەنگاربوونەوە دژی داعش، پەكەكە و بزووتنەوەی خزمەت دەكرێت. ھاوكات باس لە پرسی كاری ھاوبەش لە بوارەكانی ئابووری، وزە و گەیاندن دەكرێت بە جۆرێك كە لە بەرژوەندی ھاوبەشی گەلی ھەردوو وڵات بێت".\nئەوەش خراوەتەڕوو كە یڵدرم لە دوای بەغدا سەردانی شاری هەولێر دەكات و پێشبینی ئەوەش دەكرێ كە لەگەڵ مەسعود بارزانی كە رای جیاواز لەسەر پۆستەكەی وەك سەرۆكی ھەرێمی كوردستان هەیە و نێچیرڤان بارزانی سەرۆكی حكومەتی ھەرێم كۆببێتەوە و تاوتوێی بابەتەكانی ئابووری و بەرەنگاربوونەوەی تیرۆر بكرێت.\nئه‌م بابه‌ته 427


هۆگر بوونی گەلێک بە نیشتمانەکەیەوە کاتی شەڕ یاخود بەڵایێک دیار ئەبێت. بڕوا ناکەم لەم دنیایە دا گەلێک هەبێت، لە کاتی پێویست دا ئامادە نەبێت کە گیانی بۆ خاکەکەی فیدا بکات. لێرە دا تەنیا جیاوازی ئەوەیە کە بە چە ڕێبازێک ئەیپارێزن.\nکاتێک شەڕ ڕوو لە وڵاتێک ئەکات، ئیتر هەموو کەس وەک یەکە. ئیتر گرینگ نیە ژنە یا پیاو، پیرە یا مناڵ، تەنیا گرینگی ئەوەیە نیشتمانەکەی بپاریزێت بۆ ئەوەی نەکەوێتە دەستی داگیرکەرانەوە. جا لەو کاتە دا خۆش بە حاڵی ئەو وڵاتە کە ژنی بوێر و زیرەکی هەیە کە پێشەنگایەتی گەل دەکات. لەبەر ئەوەیە کە هێزی تاڵانکەر کاتێک هێرشی سەر وڵاتێک ئەکات، سەرەتا هێرشی سەر ژنانی ئەو وڵاتە ئەکات و ئەوان ئەکاتە ئامانج. چونکە ئەزانێت بە لاوازی ژن کۆمەڵگەش لاواز ئەبێت.\nبە درێژایی مێژوو، کوردستان هەمیشە لە ناو شەڕ و ململانێ دابووە. چ ئەو کاتە کە هێزی داگیرکەر بۆ داگیرکردنی خاکەکەی هێرشی کردووە، چ ئەو کاتە کە بووە بە گۆڕەپانی شەڕی هێزە دەرەکیەکان لە سەر خاکی کوردستان. گەلی کورد سەرەڕای هەموو خەیانەتکارانی کە لەگەڵ بەرخۆدان و قارەمانیەکانی، بە درێژایی مێژوو وەک دوو چۆم حەڕەکەتیان کردووە، هەمیشە خاکەکەی پاراستووە و فیداکاری پێویستی بۆ کردووە.\nئەمە ڕاستینەیەکی حاشا هەڵنەگرە کە کوردستان سەرەڕای هەموو شەڕکەڕی گەلەکەی، دەرەوەی کاتی کۆنفێدراسیۆنی مادەکان خاوەن هێزی سەربازی پاراستن نەبووە. بەڵام ئەبیت دوژمنەکان ئەوە لە بیر نەکەن کە نابێت هەستی نیشتمان پەروەری ئەو گەلە بە کەم بزانن. گەلی کورد بە گیان و بە دڵ بۆ پاراستنی خاکەکەی شەر ئەکات. تەنانەت ئەگەر دوژمن بە تەواوی هێزی تەکنیکیشیەوە هێرشی سەر وڵاتیان بکات، ناتوانێت هێز و ئیرادەی گەل بشکێنێت. چونکە هێزی راستەقینە ئیرادەی گەلانە و هێزی ڕاستەقینە ئەو کاتە دیار ئەبێت کە نرخەکانت ئەپارێزیت. لەبەر ئەوە هیچ کات ناکرێت هێزی سەربازی و هێز و ئیرادەی گەل، بخەیتە سەرباڵەکانی یەک تەرازوو.\nمێژوو هەمیشە خۆی دووبارە ئەکاتەوە. چەندە مێژوو بخوێنینەوە ئەبینین کە ژنان بۆ پاراستن چەندە خۆڕاگریان کردووە. هەر وەک ئەو کاتە کە قەدەم خێری لۆڕستانی لە بەرامبەر زۆر و نادادی ئێران دا سەری هەڵدا و بوو بە پێشەنگی گەلەکەی و دەرفەتی داگیرکردنی خاکەکەی بە دەست داگیرکەر بە هیچ شێوەیەک نەدەدا، یا ئەو کاتە کە خاتوو شاناز هەموو ژنانی بۆ شەڕ کۆ کردەوە و بە زیرەکی و بوێری خۆیەوە خاکەکەی پاراست، ئەوڕۆش شێرە ژنانی کورد لە ئاواشین و خواکورک و زاپ داستانی قارەمانی ئەنووسنەوە.\nهەر وەک ئەو کاتە کە هێرش کرا سەر شەنگال و فەرمانێکی تر بە سەر خەڵکەکەی دا هات. وەک ئەو کاتە کە هەموو ئەو هێزانەی کە ئیدعای پاراستنی شەنگالیان ئەکرد، شەنگالیان بۆ داعش جێ هێشت. ئەوە ڕۆڵەکانی کورد لە هەر چوار پارچەی کوردستان بوون کە نیشتمانیان پاراست. ئەوە شێرە ژنانی وەک شەهید نۆژین ئامەد بوون کە بە پێشەنگایەتیان هێز و ورەی بەربەرەکانیان لەگەڵ داعش ئەدا بە ئەو لاوە کوردانەی کە فەرمانیان بە سەر دا هاتبوو. لەبەر ئەو شەهیدە پێشەنگانەمانە کە ئیتر دوژمنانی کوردستان جەسارەت ناکەن هەر وا بە ئاسانی هێرشی سەر خاکی کوردستان بکەن.\nلە قەڵەمی گریلا لەسەدەی بیستم کە جیهان بەگشتی و رۆژهەڵاتی ناوین بەتایبەتی رووبەڕووی گۆرانکاری دبووایەوە و مودێرنیتەی سەرمایداریش کاریگەری خۆی لەسەر ناوچەکە دانابوو و عیلم و زانست بەهێزتر دەبوو و…\nگۆلرۆخ حاتەمی کاتێک ئێمە لە بواری مێژوویی، زانستی، وێژە، هونەر، پەروەردە، یاسا و رەهەندەکانی تر سەبارەت بە گۆڕەپانی ژیانی کۆمەڵایەتی لێکۆڵینەوە بکەین، بۆمان ئاشکرا دەبێت کە دروشمی: "دەستپێک ژن بە…\nجوانا سنه لە میژۆی کورده‌کان و لە هه‌موو ۲۸ سەرهڵدانه‌کانیان تا ئە‌مڕۆ، دۆژمنی سوێندخواردووی کورد، کاتێک کوردیان وەک هێزیک و ئیرادەیک بینی. لە بەرامبەری‌دا بوون بە یەک و دەستی دۆستانیان…


لایەنە کوردستانییەکان داوای چارەسەری کێشەکانی کەرکووک دەکەن\nلەنێوان هەولێر و بەغدا بە سەختی ململانێی لەسەر دەکرێت\nکەرکووک، ئەو پارێزگا کوردستانییەی هەمیشە لەسەر ئاستی عێراق باجی ململانێ سیاسییەکانی داوە و تاوەکو ئێستاش لەنێوان هەولێر و بەغدا بە سەختی ململانێی لەسەر دەکرێت.\nچارەنووسی ناوچە کێشە لەسەرەکان، تەوەری ئەم هەفتەیەی بەرنامەی لەگەڵ رەنجی تۆڕی میدیایی رووداو بوو.\nئاسۆ مامەند، ئەندامی مەکتەبی سیاسیی و بەرپرسی مەڵبەندی کەرکووکی یەکێتیی نیشتمانیی کوردستان کە بەشداری بەرنامەکەبوو، خۆپیشاندان بە باشترین رێگە دەزانێت ئەگەر دۆخی سنووری کەرکووک بەمشێوەیە بەردەوامبێت.\nئاسۆ مامەند باس لە هەنگاوەکانی داهاتوو دەکات و دەڵێت، دەبێ هەموو حیزبە کوردستانییەکان کۆببنەوە و یەک بڕیار بدەن، بژاردەکانیش ئەنجامدانی خۆپیشاندانی ناڕەزایی یان کشانەوە لە تەواوی پرۆسەی سیاسی عێراقە بە سەرۆککۆماریشەوە.\nپۆستی پارێزگاری کەرکووک کە ئێستا لەلایەن کەسێکی عەرەبەوە بە وەکالەت بەڕێوەدەبرێت، هەرچەندە پشکی کوردستانە و لە کوردستانیش پشکی یەکێتیی نیشتمانیی کوردستانە، بەڵام تاوەکو ئێستا کۆدەنگی لەسەر دەستنیشانکردنی کاندیدێکی کورد بۆ ئەو پۆستە دروستنەبووە. سەرکردەیەکی پارتیش لە کەرکووک پێیوایە، ئەگەر سیاسەت و دەسەڵاتی سەپێنراوی سەر کەرکووک نەگۆڕدرێت، هەر کەسێک بکرێتە پارێزگار بە هەمانشێوەی پارێزگارە عەرەبە بەوەکالەتەکە لەلایەن حەشدی شەعبییەوە مامەڵەی لەگەڵدا دەکرێت.\nبەشداریکردنی حیزبە کوردستانییەکان لە کەرکووک بە چەند لیستێکی جیا، دەبێتە هۆی فەوتانی ژمارەیەکی زۆر لە دەنگی کورد، ئەمە قسەی سەرکردەیەکی یەکگرتووی ئیسلامییە و پێیوایە دابەشبوونی کورد لە کەرکووک بەسەر چەند بەرەیەکدا دەبێتە هۆی پەرتبوونی دەنگی هانیشتمانیان.\nئێستا دەسەڵات لە کەرکووک سەربازییە و لەلایەن بەغداوە بە تاکلایەنە بەڕێوەدەبرێت، بۆ گۆڕینی دەسەڵات و جارێکی دیکە دابەشکردنەوەی پۆستەکان، هەڵبژاردنی مانگی پێنجی داهاتوو، خاڵی یەکلاکەرەوە دەبێت.\n1231 ژمارەی بینین


1. نێرده‌ی ڕووسیا ورده‌کاری دانوستانه‌کانی ئاستانه له سووچی ئاشکرا ده‌کات\n... به پێی ڕاپۆرتی جام کوردی به گێڕانه‌وه له ئاژانسی فه‌رمی سوریا، ئه‌لکساندر لاورنتیف نێرده‌ی تایبه‌تی ڕووسیا بۆ کاروباری سوریا وتی که ده‌یه‌مین خولی دانوستانه‌کانی ئاستانه له شاری سووچی به پێی به‌رنامه‌ی ...\n2. هه‌وڵی زیندووکردنه‌وه‌ی گرووپه تیرۆریستییه‌کان ده‌ده‌ن\n... سه‌رۆک کۆماری سوریا له چاوپێکه‌وتنی له گه‌ڵ ئه‌لکساندر لاورنتیف نێرده‌ی تایبه‌تی سه‌رۆک کۆماری ڕووسیا بۆ کاروباری سوریا وتی: هێرشه تیرۆریستییه‌کانی سوه‌یدا پیشانده‌ری ئه‌وه‌یه که وڵاتانی لایه‌نگری ...\n3. سێ سه‌رۆک جارێکی دیکه کۆ ده‌بنه‌وه\n... سوریا ڕایگه‌یاند که هه‌ر سێ سه‌رۆکی ڕووسیا، ئێران و تورکیا له مانگی سپتمبێر کۆ ده‌بنه‌وه. ئه‌لکساندر لاورنتیف نوێنه‌ری ڤلادیمیر پوتین بۆ کاروباری سوریا به په‌یامنێرانی ڕاگه‌یاندووه که هێشتا به‌رواری ...


درەنگ یا زوو لە رۆژھەڵات رۆژھەڵدێ.\nبەداخەوە شەوی ٢٠ لە سەر ٢١ی کانوونی یەکەم ، لە کاتی بەڕێوەچوونی ڕێوڕەسمی لەدایک بوونی دکتۆر قاسملۆی شەھید دا دوو ھێرشی تیرۆریستی لە نزیک یەکێک لە بنکەکانی دەفتەری سیاسیی حیزبی دیموکراتی کوردستان لە شاری حاجی قادرو دڵدزارو ئایشەگوڵ ی شەھید ڕووی دا و بووە ھۆی شەھیدبوونی پۆڵێک پێشمەرەگەی حیزبی دیموکراتی کوردستان و کادیرێکی ئاسایش، ھەروەھا ژمارەیەک برینداری لێ کەوتەووە.\nوەک بۆ ھەموو لایەک روون ئاشکرایە ، حیزبی دیموکراتی ئێران لەمێژووی خەبات و تێکۆشانیدا بەھەزاران شەھیدو قوربانی پێشکەش کردووە لەپێناو ئازادی و مافی ڕەوای گەلە ستەمدیدەکەمان و دوژمنانیش ھەمیشە لەپلان و پیلانی ناحەزانەیان بۆ لەناوبردن و تێرۆرکردنی کادیروسەرکرەکانمان و لەباربردنی خەبات وتێکۆشانی گەلەکەمان سڵیان نەکردۆتەوە و بەبەردەوامی ھەوڵی لەناوبردنیان داوین، نەک تەنھا لە ڕووبەڕووبوونەوەو داستانی قارەمانیەتی پێشمەرگە گیان لەسەردەستەکان و لەسەنگەرەکانی شەر ، بەڵکو بەفێڵ و زۆر نامەردانە ھەتا لەکاتی دانوستان و گفتووگۆشدا گورزی کوشندەی خۆیان وەشاندەووە.\nھەر کۆماری سێدارە بوو ڕێبەر دکتۆر عەبدولڕەحمان قاسملۆی، لە ١٣/٧/١٩٨٩، لە شاری "ڤییەننا"ی پایتەختی نەمسا و لەپێش چاوی وڵآتانی بەناو ( مرۆڤ دۆست ) بەدڕندەترین شێوە تیرۆر کرد ، لە و کاتەی کە شەھید ( قاسملۆ ) لە سەر مێزی گفتوگۆدا بوو لەگەڵ حکوومەتی کۆماری سێدارە سەبارەت بە چارەسەری پرسی کورد.\nبۆیە ئەم کارە تیرۆریستیەی شەوی رابردووش لەکاتی رێوڕەسمی لەدایک بوونی (قاسملۆ) ی شەھید دژ بە بنکەکانی دەفتەری سیاسیی حیزبە تێکۆشەرەکەی قاسملۆ درێژەپێدەری ھەمان ئەوکارە تیرۆریستییە ترسنۆکانەی دوژمنەکانمانە کە خەون بە نەمان و لەباربردنی خەبات و تێکۆشانی گەلەکەمان دەبینن و ھەموو ھەولێکیشی بۆدەدەن ، بەڵام نازانن ئەوکارە قێزەوەنانە دەبنە ھاندەرو ھۆکارێک بۆ بەردەوامبوونمان لەپێناو گەیشتن بە ئاوات و ئامانج و وەدەستھێنانی مافی ڕەوای گەلەکەمان لەرۆژھەڵات ، ئەوئاوات و ئامانجەی کە پێشەوا قازی محمەد و ئەبولقاسمی سەدری قازی و محەمەد حوسێنی سەیفی قازی ودکتۆر قاسملۆ وعەلی قۆیتاسی و وەھاب میر خزری و سالار باقری و ئەرسەلان عەباس و ناسری کەریمی و ھەزاران تێکۆشەری نازداری دیکە خۆیان بۆ فیدا کرد..\nدووژمن پێێ خۆش بێت یان پێی ناخۆش بێت ، دەرەنگ یا زوو حوکمەو دەبێت لەرۆژھەڵات ، رۆژھەڵبێت و جارێکی دیکە لە گۆڕەپانی چوارچرا بانگی حەق ومارشی ئەی ڕەقیب لێدەدرێت و ئاڵای پیرۆزی کوردستانیش بەرز ، بەرز ، بەرز دەشەکێتەوە.


ئەگەر لە چەند مانگی رابردوودا هەموو بیانووەکانی حکومەتی هەرێمی کوردستان لە هێشتنەوەی سزای لێبڕینی٢١٪ مووچە بریتی بووبێت لە بەڵێنی دابەشکردنی مووچە لە سی رۆژ جارێکدا.\nوا خەریکە ئەو بەڵێنەش پاشەکشەی لێدەکرێت، بەوەی دەبینین سەرەڕای ئەوی لێبڕین درێژەی هەیە، مووچەش وا جارێکی دیکە دوا دەکەوێت و حکومەتی هەرێم لە کاتی دیاریکراودا مووچە دابەش ناکات.\nشایانی باسە دوای بڕیاردان لەسەریاسای بودجەی ٢٠٢١، لە لایەن ئەنجومەنی نوێنەرانی عێراق، دیاریکردنی پشکی هەرێمی کوردستان لەو بودجەیە، فەرمانبەرانی هەرێم چاوەڕوان بوون کە حکومەتی هەرێم سزای لێبڕینی مووچەیان لەسەر هەڵگرێت. بەڵام وا بڕوا دەبێت بڵێین ( بۆ ریش چووین سمێڵماندانا بانی)، چونکە خەریکە جارێکی دیکەوەک ساڵی پار مانگی حکومەتی هەرێم درێژ دەبێتەوە بۆ (٤٠-٥٠) رۆژ، ئەنجامی ئەو سیاسەتەش بریتیدەبێت لە تێبزرکردنی مووچەی چەند مانگێک، وەک پێنج مانگی ساڵی پار.\nلە سەرەتای ئەمساڵدا، بە دیاریکراوی لە چەند مانگی رابردوو زۆرێک لە فەرمانبەران دڵخۆشبوون بەوەی کاتی وەرگرتنی مووچەکەیان دیاربوو، بەوەی حکومەتی هەرێم لە ماوەی تەنیا لە هەفتەیەکی کۆتایی مانگدا مووچەی تەواوی وەزارەت و دەستەکان و خانەنیشینی دابەش دەکرد.\nبەڵام وا جارێکی دیکە دابەشکردنی مووچەی مانگی ئایار رووبەڕووی گرفت کراوەتەوە، بەشێوەیەک کە بە دوو رۆژ مووچەی وەزارەتێک دابەش دەکرێت.\nشایانی باسە گرفتی دواکەوتنی مووچەی مانگی ئایار لە ناوخۆی هەرێم قسەوباسی جیاوازی لەبارەیەوە دەکرێت، بەڵام ئەوەی تا ئێستا نەیتوانیوە روونکردنەوە سەبارەت بەو قەیرانە بدات وەزارەتی دارای حکومەتی هەرێمە، کە وەزارەتی پەیوەندیدارە بەو پرسە، ئەوەشیان بۆ سروشتی ئەو کابینەیە دەگەڕێتەوە.\nهەفتەی رابردوو لە نێو کۆبوونەوەی پەرلەمانی کوردستاندا، پەرلەمانتارانی یەکێتی و پارتی هەریەکە و ئەویتریان تۆمەتبار دەکرد بەوەی داهات ڕادەستی حکومەت ناکەنەوە، تا حکومەت بتوانێت مووچە لە کاتی خۆی دابەش بکات، ئەگەرچی دوای ئەو شەڕ قسەیەی نێوان پەرلەمانتار و میدیای پارتی و یەکێتی، بە لێدوانیرێباز حەملان، گەورە راوێژکاری دارایی سەرۆکی حکومەت، جۆرێک لە گرژی نێوان پارتی و یەکێتی خاوکرایەوە، کاتێک ووتی:\n" پرسی دواکەوتنی مووچە هونەریە پەیوەندی بە داهاتی نەوتەوە هەیە کە بەهۆی پشووی هەفتە ئەو داهاتە نەخراوەتە سەر حیسابی حکومەتی هەرێم"\nپشووی هەفتە تێپەڕی، بەڵام قەیرانی دواکەوتنی دابەشکردنی مووچە هەر وەک خۆیەتی، ئەوەی تا ئێستا روون نیە ئەوەیە کە ئایا حکومەت لەو مانگەدا داهاتەکانی بۆ کۆنەکراوەتەوە، یان دەیەوێت وای نیشانی بەغدا بدات کە کێشەی لە داهات هەیە؟\nوەک دەزانرێت سەرچاوەکانی داهاتی حکومەتی هەرێمی کوردستان جگە لە پارەی بەغدا کە هێشتا بە هۆکاری رێکنەکەوتنی بەغدا و هەرێم نەچۆتە بواری جێبەجێکردنەوە، باقی داهاتەکانی دیکە بریتین لە (داهاتی فرۆشی نەوت و داهاتی ناوخۆ و هاوکاری هاوپەیمانان)، پێناچێت بۆ ئەم مانگە گرفتلە سێیەمیان هەبێت، چونکە ئەگەر هاوپەیمانان هاوکاریەکەیان ڕادەستی حکومەتی هەرێم نەکردایە، ئەوا لە لایەن حکومەتی هەرێمەوە یەکسەر مووچەی لیوا هاوبەشەکانی پێشمەرگە رادەگیرا، وەک لە چەند مانگی رابردوو بینیمان.\nکەوایە ئەگەر حکومەت پارەی بۆ دابەشکردنی مووچەی مانگی ئایار نەبێت، ئەو کێشەکە لە داهاتی نەوت و داهاتی ناوخۆیی هەیە، بۆیە پێدەچیت دوای دواکەوتنی داهاتی فرۆشی نەوت، کە ئەمەشیان (ماستێکی بێ موو نیە) داهاتەکانی ناوخۆش وەک پێویست رادەست نەکرا بن.\nلێرەدا تێدەگەین کە هەموو لایەک راستیان فەرمووە بەوەی داهاتی نەوت نەگەڕاوەتەوە و ئەوەی ناوخۆش رادەست ناکرێت!!\nئەگەر واش نەبێت، حکومەتی هەرێم مەبەستی بێت بۆ رێکەوتنی لەگەڵ ناوەند کارتی مووچەی فەرمانبەران بۆ فشار لەسەر بەغدا بەکار بێنێت، کە ئەمەشیان رێی تێدەچێت، چونکە قەیرانی دواکەوتنی مووچە هاوکاتە لەگەڵ چوونی شاندی هەرێم بۆ بەغدا، ئەوا ئەمەشیان سیاسەتێکی شکستخواردووە.\nچونکە بەغدا لە ئێمە باشتر دەزانێت هەرێم داهاتی چەند، بۆیە چوونە بەردەم بەغدا بەو لاوازیە لە شاردنەوەی داهات، ئەنجامەکەی گەڕانەوەیە بە هەگبەی خاڵی.\nدوا جار دەبێت ئەو بزانین کە دیوە شاراوەکەی دواکەوتنی مووچە بریتیە لە نەبووبی شەفافیەت لە داهات لە هەرێمی کوردستان.


توركيا.. ١٧٣ هەزار و ١١١ تووشبووى كۆرۆنا چاكبوونەتەوە\nتوركيا, کۆڤید- ١٩\n-له ماوه‌ی ٢٤ كاتژمێری رابردوودا، هەزار و ٢٩٣ كه‌سی دیكه تووشی ڤایرۆسی كۆرۆنای نوێ (COVID-19) بوون، ١٦ كه‌س گیانیان له‌ده‌ستداوه، كۆی گشتیی حاڵه‌ته‌كانی تووشبوون بۆ ١٩٩ هه‌زار و ٩٠٦ حاڵه‌ت به‌رزبووه‌ته‌وه.\nAybüke İnal | 30.06.2020\nئەنقەرە - AA\nوەزارەتى تەندروستیى توركيا بڵاویكرده‌وه، له ماوه‌ی ٢٤ كاتژمێری رابردوودا، هەزار و ٢٩٣ كه‌سی دیكه تووشی ڤایرۆسی كۆرۆنای نوێ (COVID-19) بوون، ١٦ كه‌س گیانیان له‌ده‌ستداوه، كۆی گشتیی حاڵه‌ته‌كانی تووشبوون بۆ ١٩٩ هه‌زار و ٩٠٦ حاڵه‌ت و كۆی گشتیی گیانله‌ده‌ستدان بۆ پێنج هه‌زار و ١٣١ کەس به‌رزبووه‌ته‌وه.\nوەزيرى تەندروستیى توركيا، فەخرەددين كۆجا، لە هەژمارى تايبەتى خۆى لە تويتەر، "نەخشەى رۆژانەى ڤايرۆسى كۆرۆنا"ی بڵاوكرده‌وه كە دوايين ئامارەكانى ڤايرۆسى كۆرۆنا له‌توركیا خۆده‌گرێت. بەپێی نەخشەكە ئەمڕۆ ٥٠ هەزار و ٤٩٢ پشكنينى ڤایرۆسی کۆرۆنای نوێ (COVID-19) ئەنجامدراون. دەرەنجام، هەزار و ٢٩٣ حاڵەتى نوێى تووشبوون بە ڤايرۆسى كۆرۆنا تۆماركراوە.\nبەپێی ئامارەكان، لە ٢٤ كاتژمێری رابردوودا، هەزار و ٣٠٢ نەخۆش چاكبوونەتەوە و ١٦ تووشبووش گيانيان لەدەستداوە. كۆى گشتيى، سێ مليۆن و ٣٨١ هەزار و ٦٥٠ پشكنينى (COVID-19) ئەنجامدراون، كۆى گشتیی حاڵەتەكانى تووشبوون گەيشتووەتە ١٩٩ هەزار و ٩٠٦ حاڵه‌ت و گيانلەدەستدانيش گەيشتووەتە پێنج هەزار و ١٣١ حاڵه‌ت.\nكۆى گشتیی ئەو نەخۆشانەى كە لە ژێر چاودێریى چڕدان، هەزار و ٢٦ نەخۆشن، كۆى گشتیى ئەو نەخۆشانەى كە لە رێگەى ئامێری هەناسەدانی دەستکردەوە هەناسە دەدەن ٣٦٨ نەخۆشن و كۆى گشتیى ئەو نەخۆشانەى چاكبوونەتەوە و نەخۆشخانەيان جێهێشتووە گەيشتووه‌تە ١٧٣ هەزار ١١١ نەخۆش.\n- "ژمارەى حاڵەتەكانى تووشبوون ٨١ کەس كەمترە"\nوەزيرى تەندروستیى توركيا، فەخرەددين كۆجا، لە هەژمارى تايبەتى خۆى لە تويتەر لە روونكردنەوەيەكيدا دەربارەى دوايين ئامارەكان، رايگەياند: "بە بەراورد بە دوێنێ ژمارەى نەخۆشەكانى ژێر ئامێرى هەناسەدان حەوت و ژمارەى نەخۆشەكانى ژێر چاودێرى چڕدا هەشت زياديكردووە. ژمارەى حاڵەتەكانى تووشبوون ٨١ کەس لە دوێنێ كەمترە، نزيكە لە ژمارەى نەخۆشە چاكبووەكان. له كه‌مكردنه‌وه‌ی حاڵەتەكانى تووشبووندا بەپێى پێويست سوور و له به‌ره‌نگاربوونه‌وه‌دا به تەواوەتى وورد نین".\nنەخشەى رۆژانەى ڤايرۆسى كۆرۆنا لە توركيا په‌تای ڤايرۆسى كۆرۆناى نوێ (COVID-19) وەزارەتى تەندروستيى توركيا\nله ئێران ١٢ هه‌زار و ٨٢٩ كه‌س به كۆرۆنا گیانیان له‌ده‌ستداوه\nفەرماندەیەك لە سەرۆكایەتی ئەركانی سوپای عێراق بەهۆی كۆرۆناوە گیانی لەدەست دا\nدوایین ئاماری په‌تای كۆرۆنا له رووسیا\nسبەی لە ھەرێمی کوردستان دەست دەکرێت بە بەکارهێنانی دەرمانی کۆرۆنا\nكەركووك.. گیانلەدەستدانی حەوت كەسی دیكە بە كۆرۆنا\nتوركيا.. ١٩٠ هەزار و ٣٩٠ تووشبووى كۆرۆنا چاكبوونەتەوە\nتوركيا.. ١٨٥ هەزار و ٢٩٢ تووشبووى كۆرۆنا چاكبوونەتەوە\nتوركيا.. ١٧٦ هەزار و ٩٦٥ تووشبووى كۆرۆنا چاكبوونەتەوە\nئەنجوومەنى ئاسايشى نێودەوڵەتى بۆبەرەنگاربوونەوەى كۆرۆنا بڕيارى ئاگربەستى مرۆڤايەتى پەسەند كرد\nجيهان.. ژماره‌ی تووشبووانی كۆرۆنا دە مليۆن و ٥٠٠ هەزار كه‌سی تێپه‌ڕاند


خوێندنەوەیەک بۆ سەردانی سەرۆکی حکوومەت بۆ تورکیا\nلەئاست هێرشی تورکیا بۆ سەر ڕۆژ ئاوای کوردستان .هەلۆیستی فەرمی حکومەتی هەرێمی کوردستان هەلۆێستێکی ژیرانەو واقعی بوو .بەفەرمی نیگەرانی خەلک و حکومەتی لەئاست ئەو هێرشە دەربڕی و دووپاتی کردەوە کەشەر لەبەرژەوەندی هیچ لایەکدا نیەو لەجیاتی چارەسەری کێشەکان بکات،دەبێتە هۆی زیاتر ئالۆزکردنی بارودوخی ناوچەکە .هەروەها هەموو هەولێکی بۆ گۆڕانکاری لەدیموگرافیای ڕۆژئاوای کوردستاندا بەقەبول نەکراو وەسف کرد .\nلەبواری کرداریشدا سەرۆکی هەرێم و سەرۆکی حکومەتی کوردستان لەڕێگای کەنالە دیبلوماسیەکانەوە هەموو هەولەکانی خۆیان خستەگەڕ تابتوانن هێرشەکە بوستێنن یان بەلای کەمەوە سنورداری بکەن .لەم بارەوە هەولەکانیان تا ڕادەیەکی باش بەهەمدار بوون و،توانیان ڕوسیا بێننە سەرخەت و سنورێک بۆ هێرشەکە دابنێن .جگە لەمە کەنالە دیارەکانی ڕاگەیاندنیان وەکو ڕووداو کوردستان بیست و چوارو کوردستانی تیڤیان هاندا تا بۆ گەیاندنی دەنگی مەزلۆمیەتی کورد لەڕۆژ ئاوا ڕۆلی خۆیان بگێڕن .هەر لەم بارەوە دەزگای خێرخوازی بارزانی نەمریان ڕاسپارد تا هاوکاری مرۆڤی بگەینێتە ڕۆژ ئاوای کوردستان .ئەم پشتیوانیە لەزۆر رووەوە کاریگەری ئەرێنی (پۆزەتیف)ی هەبوو بۆ سەر هەلۆێستی شەڕڤانانی کوردو ئیدارەی ڕۆژ ئاوا .بەحوکمی ئەوەی کە تورکیا دەروازەی سەرەکیە بۆ گرێدانی هەرێمی کوردستان بەدونیای دەرەوە .پێ دەچێت ئەم هەلۆێستەی هەولێر لەدەرەوەی چاورڕوانیەکانی دەولەتی تورکیا بێت .بویە بەرپرسانی بالای تورکیا نیگەرانی خۆیان لەئاست پشتیوانی هەولێر بۆ ڕۆژ ئاوای کوردستان دەبڕی .بەلام هیچ گۆڕانێک بەسەر هەلۆێستی حکومەتی هەرێمی کوردستاندا نەهات و بەردەوام بوو لەسەر هاوکاری و پشتیوانیەکانی بۆ ڕۆژئاوا .هەلبەت زۆر کەس پێی وابوو ئەم هەلۆێستەی حکومەتی هەرێم (پشتیوانیکردن لەڕۆژ ئاوای کوردستان )گرژی لەنێوان هەولێرو ئەنقەرەدا دروست دەکات .بەلام دەرکەوت خوێندنەوەی سەرۆکی هەرێم و حکومەتی کوردستان بۆ ڕووداوەکان،خوێندنەوەیەکی واقعی و ڕاست و دروست بوو .تورکیا بۆ هێورکردنەوەی بارودوخەکەو،بەبەهێزی ڕاگرتنی پەیوەندیەکانی لەگەل هەولێر .بەفەرمی داوای لەسەرۆکی حکومەتی کوردستان کرد کە سەردانی ئەنقەرە بکات .تەنانەت گوتەبێژی سەرۆکایەتی تورکیا کاتی سەردانەکەشی دەست نیشان کرد .بەلام وەکو نیشاندانی نیگەرانی لەئاست هێرشی تورکیا بۆ سەر ڕۆژ ئاوای کوردستان .سەرۆکی حکومەتی کوردستان بەڕێز مەسرور بارزانی سەردانەکەی بۆ ماوەیەک دواخست .سەرۆکی حکومەت بەم هەلۆێستە بەرپرسە بالاکانی تورکیای ناچار کرد،گوتاری خۆیان بەرامبەر کورد بگۆڕن . ئەوەبوو بۆ چەندین جار ئەردوگان و بەرپرسانی دیکەی تورکیا دووپاتیان کردەوە کەهێرشی ئەوان بۆ سەر خاکی سوریا دژی کورد نیەو کورد برای ئێمەن .وە داوەتی فەرمی خۆیان بۆ سەردانی سەرۆکی حکومەتی کوردستان بۆ ئەنقەرە دووپات کردەوە. لەچوارچێوەی ئەو داوەتە فەرمیەدا پێنج شەممەی رابوردو سەرۆکی حکومەتی کوردستان بەسەردانێکی فەرمی گەیشتە تورکیا .بەدانانی ئالای کوردستان و لەسەر ئاستی هەرە بالا پێشوازی لێکرا .سەرەتا لەگەل وەزیری دەرەوەو دواتریش سەرۆک کوماری تورکیا کوبویەوە .خالی هەرە گرنگ لەو سەردانەدا ئەوەبوو کە بەڕێز مەسرور بارزانی لەکونگرە ڕۆژنامەوانیەکەیدا لەگەل وەزیری دەرەوەی تورکیا،نگەرانیەکانی خۆی لەئاست دەرهاوێشتەو کاریگەریە نەگەتیفەکانی هێرشی تورکیا بۆ سەر ڕۆژ ئاوا دوپات کردەوەو گوتی :ئێمە دژی ئەوەین پەنابەرانی سوریا بەزۆر بگەڕێنرێنەوە بۆ سوریاو،دەبێت گەڕانەوەیان بەمەیلی خۆیان بێت و بەهەماهەنگی بێت لەگەل سازی و ڕێکخراوەکانی نێودەولەتی .ئەمە پەیامێکی ڕۆن بوو،بۆ تورکیا کە دەست بردن بۆ گۆڕینی دیموگرافیای ڕۆژ ئاوای کوردستان لەلایان هەولیرەوە ڕەفزەو قبول ناکرێت.\nجگە لەهەموو ئەمانە بەلەبەرچاوگڕتنی ئەو گڕژی و ئالۆزیانەی لەباشورو ناوڕاستی ئێراقدا هەن .سەردانی سەرۆکی حکومەتی کوردستان بۆ تورکیا هەنگاوێکی گرنگ و ژیرانەو بوێرانەبوو .لەزۆر روووەوە یارمەتیدەر دەبێت بۆ ئەوەی کورد لەپێگەی بەهێزیدا بمێنێتەوەو دەست بەبەرژەوەندیەکانیەوە بگرێت .بەکورتی و بەکوردی دەتوانین بێژین سەردانەکە لەم کاتەدا بۆ کورد گرنگ و مێژوویی بوو .سەداسەد خزمەت بەئێستاو ئایندەی کورد دەکات و بەرژەوەندیەکانی مسوگەرو گەرانتی دەکات


ئه‌نوه‌ر قه‌ره‌داغی: لەژیانمدا زۆرترین گریان بۆ ئاشبەتاڵ و نسکۆی شۆڕشی کوردی بووە لە ١٩٧٤\nپێش 2 هەفتە 1553 جار خوێنراوەتەوە\nگفتووگۆی: گروپی گوڵنار\nئه‌مه ده‌قی گفتووگۆیه‌كی گرووپی گوڵناره له گه‌ڵ هونه‌رمه‌ندو میوزیكژه‌ن، ئه‌نوه‌ر قه‌ره‌داغی، كه باس له چه‌ند وێسته‌گه‌یه‌كی جیاوازی ژیانی خۆی ده‌كات.\n* قورئان وەکو یاسایەک ژیانی ئەم سەردەمەی تیا دەبینم\n* عیشق، بەھرەیەکە خوا داوێتی بەدڵ و دەروونی مرۆڤ\n* لەمردن ناترسم\n* ئەو ساتەی دەستنوێژ دەگرم دەچم بەرەو نوێژ خۆشترین ساتی ژیانمە\n* لەژیانمدا زۆرترین گریان بۆ ئاشبەتاڵ و نسکۆی شۆڕشی کوردی بووە لە ١٩٧٤\n* ھونەرو مۆسیقا یەکێکە لەو جوانییانەی کە خوا بەخشیوێتی بەمرۆڤ\n* زۆرجار شێرکۆ بێکەس دەیگوت بەس تۆ بۆت ھەیە دەستکاری شیعری من بکەیت\nھونەرمەندو موزیکژەنی ناسراوی کورد، مامۆستا ئەنوەر قەرەداغی، یەکێکە لە ناوە دیارەکانی نێو فەزای ڕۆشنبیری و ھونەری کوردو، جێ پەنجەی کاریگەرو دیارە بە لاپەڕەی ئەدەب و ھونەری کوردییەوە، ئەو بە درێژایی نیو سەدە زیاتر لە بوارەکەی خۆیدا خزمەتی کردووەو ئاوازو موزیکی بۆ سەدان ھۆنراوەو ھونەرمەندانی کورد داناوە، ئەو تا ئێستاش ماندوو نییە، لە ماڵەکەی خۆیداو لە ستۆدیۆیەکی گچکەدا ھێشتا پەنجەکانی دەبزوێن بۆ موزیک و ئالەتە موزیکییەکان..\nلەم دەمە تەقێیەدا ئەنوەر قەرەداغی دەگەڕێتەوە بۆ سەرەتاکانی ژیانی خۆی و، باس لە ئەزموونی ژیانی خۆی لەگەڵ مۆسیقاو ئایین دەکا، ھەروەھا باس لە پەیوەندی و ئەزموونی خۆی لەگەڵ مامۆستا ولییەم یوحەننا دەکا.. وە ڕاو سەرنجی خۆشی لەبارەی کۆمەڵێک کەسایەتی و ھونەرمەندی کوردەوە دەردەبڕێت..\nگوڵنار: باوکی بەڕێزتان یەکێک بووە لەو پیاوە ئاینیانەی کە خزمەتی دینەکەی کردووە، بەڵام ھەر لەو سەردەمەدا ھاوتەمەنەکانی جەنابت کە کوڕە مەلا بوون پێچەوانەی ڕێبازی باوکیان دەجوڵێنەوە و بەرەو بیرێکی تر ھەنگاو دەنێن، بۆچی جەنابت تائێستا پابەندی بەھەمان ڕێبازی باوکتەوە و بەڕێبازێکی ڕاستی دەزانی؟\nقەرەداغی: من کەچاوم کردۆتەوە لەناو بنەماڵەی خۆماندا پەروەردەکراوم، کەباوکیشم ئەمری خوای کردووە مناڵبووم تەمەنم زۆر مناڵ بوو، کاکی گەورەم (شێخ موحەممەد قەرەداغی) ئەو پەروەردەی کردین بەھەمان ئەو ھەناسەیە کە باوکم ویستویەتی پەروەردەمان بکات کەڕەفتار و ئەخلاقی جوان لەناو خێزانەکەماندا بەدی بکەین،بۆیەچاومان لەوە نەبوو کە خەڵک چی دەکا و ئێمەش لاسایی کەرەوە بین.! بەڵکو ئەو واقعەی کە ئێمە وەکو مرۆڤێک تیایدا ژیاوین چۆن مامەڵە لەگەڵ ئەو واقعە بکەین لە تێڕوانینێکی ئەخلاقییەوە،کەئەوەش ئیسلامەتی فێرمان دەکات، ئەو ئیسلامەتیەش لەناو بنەماڵەکەی ئێمەدا ڕەگی داکوتی بوو، بێگومان بمانەوێ و نەمانەوێ وەکو باب و باپیر کەھاتووە لەسەرمان ڕەنگدانەوەی ھەبووە، من ڕەنگە خۆم جیاوازبم لەگەڵ برایەکم، برایەکم لەگەڵ ئەوی تردا، بەڵام خۆم ئەوەندەی ھەست دەکەم لەمناڵییەوە تائێستا بەو پابەندییەوە ماومەتەوە، وە ھیچ جۆرێک لە بیروباوەڕی ئیلحادی لای من جێ یان ناتبێتەوە ، ھەرچەند مەنتقم بۆ بێننەوە بۆم من ئەوانە ناچێ بە مێشکمدا،چونکە قورئان وەکو یاسایەک ژیانی ئەم سەردەمەی تیا دەبینم، ئەگەر ژیانی مەدەنی ھەندێ حاڵەتی تیادا بێ لەگەڵ کۆمەڵگا بگونجێ ئەمە شتێکەکە زەرەر نادات لەدینەکەش و لە دونیاکەش، لەبەرئەوە من بەو جۆرەپابەند بووم.\nگوڵنار: کەواتە تا ئێستا ھەر پابەندی بە ئایین و بنەماکانییەوە..؟\nگوتی: شکور بۆخوا تائێستا ئەوەندەی بیرم بێ ئەگەر خوا لێم نەگرێ نوێژم نەڕۆشتووە، پابەندبووم بە ئەرکانەکانی دین ئەوەندەی لەتوانام ھەبێ(لا یکلف اللە نفسا الا وسعھا..).\nگوڵنار: یەکەم کتێبێک کە حەزی خۆت و ھەستی خۆت پاڵنەربوو بۆ خوێندنەوەی کام کتێبە بوو.؟\nقەرەداغی: یەکەم کتێب ھی شکسپیر بوو وابزانم (قێە المدینتین)، ئەو کتێبە لەمەکتەب بە ئینگلیزی ھەبوو، جاحەزم دەکرد بە عەربیش ھەبێت، مامۆستاکەم گوتی:کتێبێکی زۆرباشە لە کتێبخانەی گشتیدا بڕۆن ناونیشانەکەی وەرگرن، کە وەرمانگرت و خوێندمانەوەسوودی زۆرمان لێ وەردەگرت لەزمانەوانیدا، خوێندنەوەی کتێبەکان بۆ بەھێزکردنی زمانەوانی ئێمە بوو نەک فکر بوو بۆ ئێمە.\nئەزمونی من لەگەڵ کتێب خوێندنەوەدا لەوسەردەمانە زیاتر لەڕێی خوێندنگەوە بوو، بۆزیادکردنی بۆ ڕِۆشنبیری زمانەوانیمان بوو، بەڵام کەھاتینە قوتابخانەی مامۆستایان ھاتووچۆی کتێبخانەکانمان دەکرد بەحوکمی ئەوەی کەوا کتێبی مۆسیقاشمان وەردەگرت، لەگەڵ کتێبی مۆسیقاشدا کتێبی پەروەردەییمان دەخوێندەوە.\nگوڵنار: چ یادگارییەکت لەگەڵ ولییەم یوحەننا ھەیە.؟\nقەرەداغی: ژیان لەگەڵ مامۆستا ولیەم تا عەمری خوایکرد ھەمووی یادگاری بوو بۆ من، زۆر بەمن ئاسوودە دەبوو، لەم کۆتاییانەی ژیانیشیدا کەلەجێگا کەوتبوو کە دەچووم بۆلای دەیگوت: ئەنوەر توخوا زوو زوو سەرم لێبە، دڵم زۆر بەتۆدەکرێتەوە، یانی کەدەچووم بۆلای ھەڵدەسایەوەو قسەی دەکرد، ھەمیشە بەناوی(ئەنوەر گیان) بانگی دەکردم.\nگوڵنار: مەسیحی بوو.؟\nقەرەداغی: بەڵێ، پەیوەندیمان ھێندە بە تین بوو وابزانم لەماڵی کەسدا نەخەوتوە لەماڵی ئێمەدا نەبێ.\nگوڵنار: ھیچ کات ڕوویداوە تۆ بانگی مامۆستا ولیەم بکەیت بۆ ئیسلام، یا ئەو بەرەو مەسیحییەت بانگھێشتت بکا.؟!\nقەرەداغی: نا، ئەو ھەمیشە دەیوت مۆسیقا بۆ پێکەوە ژیانە بۆ ئاشتیە بەس ئەو زۆر بە بر\_وا بوو بەوەی کە ئیسلام شتی زۆرجوانی تیایە، بۆ نموونە لەوشتانە کە من لەبیرمە لەمزگەوتی حاجی حان (قەشەیوسف ھەبوو) لەگەڵ کاکمدا ئیلاقەیەکی خۆشی ھەبوو، زۆرجار حەزی دەکرد سەربدات لەمزگەوت یان کاکم سەربدات لەکەنیسە بۆلای وەکو پەیوەندییەکی کۆمەڵایەتی.\nگوڵنار: شێرکۆ بێکەس لەیاداشتەکانیدا بە وەسفێکی جوان باسی جەنابت دەکا کە یەکەم جار مام جەلال و سەرکردایەتی یەکێتی سروودی مەشخەڵانیان پێ داویت، جەنابت لەو کاتە ترسناکەدا ئاوازیشت بۆ داناوە، ھەتا مناڵەکانی خۆشت کردووە بەکۆرس، پێمان خۆشە جەنابت باسێکی ئەو سەردەمەمان بۆبکەیت چۆن چۆنی بوو کە بڕیارتدا سروودێک یان ئاواز دانێی بۆ سروودێک کە ببێتە مارشی حیزبێک.؟ تەبعەن یەکێکە لە ئاوازە زۆر جوانەکانی ھونەری کوردی.\nقەرەداغی: لە حەفتاکانیش بەملاوە زۆرجار ھەبوو لەلایەن پێشمەرگەو شۆڕشەوە (من شۆڕش بەگشتی دەڵێم، بەیەکچاو سەیری ئەو حاڵەتەم دەکرد) داوای ھاوکارییان لێدەکردم، مەسەلەن پێداویستی ھێندێک شت بۆ ڕاگەیاندنەکەیان، ئێمە بەدەمیانەوە بووین، ئالەتیان ویستووە، ئەدەواتیان ویستووە، لەپارتییەوە ھاتون داوای سروودیان کردووە، گوتویانە ئەو سروودانەی لاتە زەحمەت نەبێ بەشکم بماندەیتێ بۆڕادیۆکەمان، منیش گوتومە: بەسەرچاو بەبێ دەنگ بۆمان کردون و، پاش ئەوەی دیقەتمان داوە شەخێەکەکێ یە ئینجا چوومەتەژێر باری، دوای شۆڕشی تازەش بەھەمان شێوە، ڕۆژێ برادەرێکمان ھەبوو بەناوی شەھاب عوسمان کە پێشمەرگەی (ی.ن.ک) بوو، نامەیەکی بۆھێنام، لەپەیمانگای ھونەرە جوانەکان بووم، یەکەمجار فەڕاشەکە بانگی کردم ووتی یەکێ لەدەرەوە یەکێک بانگت دەکات، لەوێ لەکاتی دەوامدا ھەرکە بینیم حەپەسام چونکە شەھاب جۆرێ لەخزمایەتیشی ھەیە لەگەڵمدا، ووتم: تۆ بۆچی ھاتووی بۆئێرە، ووتی خەمت نەبێ و مەترسە ھیچ کێشەمان نییە دوای چاک و چۆنی ووتی:کاک دڵشادمەریوانی لێرەیە کە برادەرم بوو ھەروەھا نزیک بوو لێمەوە حەز دەکات بتبینێ، ، ووتم با دەوام تەواو بێت تۆ بڕۆ خۆم دێم تەنھا ناونیشانەکەم بدەرێ، نزیک بوو لە پەیمانگاوە، ڕەمەزانیش بوو من بەڕۆژو بووم، کە دەوام تەواو بوو ڕۆشتم بۆئەوێ، ئیشارەتێکیان پێ دام کە چۆن لەدەرگا بدەم، ڕۆشتم ئەوم بینی لەوێ، کەچووم بینیمن لەگەڵ(دڵشاد مەریوانی)، دانیشتین ئەوان نانیان خوارد نیسکێنەیان ھەبوو، ئێستەش لەبیرمە، فەرمویان لێکردم، ووتم: بەڕۆژووم داوای لێبوردن دەکەم.\nنانیان خواردو دانیشتین قسەو باس ھاتە پێشەوە، نامەیەکی مام جەلالی دامێ، نووسرابوو سڵاو کاک ئەنوەر ئەم سروودەمان ھەیە ھیوادارم ئەگەر بتوانی و بەبێ ئەوەی زۆرت لێ بکەین بتوانی ئاوازمان بۆدانێی (بەداخەوە ئەو کاغەزە زروفێک ھاتەپێشەوە سوتاندم)، منیش کاغەزەکەم کردەوەو بیرم کردەوە ئەگەر ئەم شۆڕشە پێویستی بەتوانایەکی من ھەبێت و نەیکەم گوناھم دەگات، پێویستیان بەمنە، ئەمە شۆڕشێکەو ھی میللەتێکە.. ووتم بەسەرچاو ھیچ کێشەم نییە.! شیعرەکەم خوێندەوەو ووتم: ئەگەر مەجال ھەبوو دەستکارییەکی بکەم ئاساییە.؟! وتی: ئاساییە. ووتم: ھی کێیە شیعرەکە.؟ پێی نەووتم و ووتی: ھی ھەرکەسێکە پێویست ناکات بزانیت، سەرەتا بیرم کردەوە لەوانەیە شیعری مام جەلال بێت بۆیە وادەڵێت، شێرکۆ بێکەسم ھەر بەخەیاڵدا نەھات کە ھی ئەوبێت.\nھەتا شیعرێکی تریشی دامێ ھی کۆمەڵەی ڕەنجدەران بوو، ئەویشم وەرگرت، ووتم لەئێستاوە تا ھەفتەیەکی تر بۆت جێبەجێدەکەم، دانیشتین زۆر قسەمان کردو زۆر باسی شتمان کردو ئەمانە، ھاتمە دەرەوە بەبێ دەنگ و سەیری ئەملاو ئەولام کردو، لەڕێگا تا گەیشتمە ماڵەوە بەساتێکی کەم ئەساسیاتەکان ھاتنە مێشکم، دوای ئەوە بەماوەیەک لەحنەکەم بۆدرووستکرد، ووتم: باشە بەکێ بڵێم بۆم تۆماربکات و ھاوکارم بێت، ووتم بەخوا ئەوانەی لەدەورو بەرمن زەحمەتە....،بیرم کردەوەووتم بە عودێک تۆماریدەکەم، نۆتەکەیان بۆدەنووسمەوە بە تەواوی بۆ ئۆرکێسترا ئەگەر خۆیان توانییان بیکەن، نەیان توانی ئیتر کەیفی خۆیانە، تەسەورم نەدەکرد ئیشەکە سەرکەوتووبێت، بەڵام وەکو خودی خۆم ھەوڵێکی باشم بۆداکەوا چ سروودێک بکەم وەکو لەحن بگونجێ لەگەڵ ئەو ووشانەکەوا ڕۆحی شۆڕشگێری و سەقافەت و سەردەمی و تیایە.\nبیرم کردەوە جێگەیەکی کۆرسم دەوێت تیایدا بیڵێم، تارای کچم مناڵ بوو فێرم کرد لە چ شوێنێکدا وشەکان بڵێ، ھێندێ وشەیشم تێدا دەستکاری کرد، تۆمارم کردو خستمە سەر کاسێتێک و نوسخەیەکم لای خۆم ھێشتەوە، نۆتەکەشم نوسییەوە بۆ ئۆرکێسترا، گوتم بۆ ئەوەی دواتر بیبەن لە ئەورووپا تۆماری بکەن.چەند رۆژێ دوای ئەوە برای کاک شەھاب شەھید کاک کەریم عوسمان ھات بۆ ماڵه‌وە لە لایەن شەھابی برایەوە بۆ وەرگرتنی سروودەکە و بردی لەگەڵ خۆی.\nدوای ماوەیەک نێوانی حکومەت و یەکێتی تێک چوو، تەبعەن من ھەردوو سروودەکەم تۆمارکرد، ئەوەی بۆ کۆمەڵەی رەنجدەرانم کردبوو و ئەوەی مەشخەڵانیش، جوابیان بۆناردم ووتیان ئیشێکی زۆرباشت کرد، ئەوانەی کەڕۆڵیان بینی لێرە لەو پەیوەندییەدا شەھاب عوسمان و دڵشاد مەریوانی وکەریمی برای(شەھاب) بوون، ماوەیەک تێپەڕبوو بەسەر ئەوەداو سەیرم دەکرد لەئێستگەکەوەگوێم لەخۆمە، زۆرم لاسەیر بوو، جوابم نارد ووتم ئەوە بۆ نوسخەی پرۆڤەیە چۆن بڵاویدەکەنەوە.؟!ووتیان تۆ نازانی پێشمەرگەچەندە بە تاسەوەن بۆی ، ووتم من قوڕدەکرێ بەسەرما لێرە، ووتیان بەخوا تازە بڵاومان کردۆتەوەو، بەینێکی پێ چوو نامەیەکم لە ھەڤاڵ مام جەلالەوە بۆھات دەڵێ: خەمت نەبێ ھەر کاتێ دەزانی ناڕەحەتت دەکەن ئاگادارمان کەرەوە ئێمەخەمت دەخۆین،ئیتر خۆم دایە دەست خوا.\nدەستنووسەکانیش کە بۆم ھاتبوون من ھەموویم لوول کردبوو و لەناو قاچی سیستەمەکەماندا شاردبوومنەوە، لەگەڵنامەکانی مام جەلال و فەرەیدون عبدالقادرو قادری حاجی علی، ماوەیەکی زۆری بەسەردا ڕۆشت و ڕۆژێک تەلەفۆنێکیان بۆکردم ووتیان لەڕێکخراوی حیزبی بەعسەوە بانگت دەکەن،ووتم خوایە ئیشیان بەمن چییە.؟!! ڕۆشتم لەوێ ئێسک قورسێکی لێبوو،ووتم:یا اللە خێر ئیشیان پێم نەبێ، ووتی: کۆمەڵێک ھونەرمەند ھەن لێرە لەتێکدەرەکانن، ھاوکاری پێشمەرگەن و سروودیان بۆدەکەن، نازانین ھی کێیە، لەدڵی خۆمدا تاسێ گرتمی وگوتم تۆبڵێی ئیستیدراجم نەکەن بۆخۆم، ووتم:ھونەرمەندی شار ئاگایان لەدونیا نیە، تازە فێری مۆسیقا دەبن، ئەھمییەتی ھەموویانم کەم کردەوە،ووتم ھێندە شارەزای بواری مۆسیقا نین وەک من بزانم تا سروود بکەن بۆئەوانە ئەمە بۆئەوەی گومان نەکەن، وتی: نانا ھەیەودەزانین کەشتی واھەیە، ووتم: نازانم مەگەر گوێ ھەڵخەم ئەگەر شتی واھەبوو پێتان دەڵێم بەسەرچاو، من لەسەرخۆو زاڵم لەو جەوانەدا.\nچەند جارێکی تر بانگیان دەکردم بۆ ئەو شتە، بە ھەمان شێواز جوابم دەدانەوەو ھیچ سڵم نەدەکردەوە، زروفێک ھاتەپێشەوە فەرەیدون دارتاش و ھەندێک کەسانیان گرت لە سلێمانی، ئێمەچووین سەردانمان کرد لە ئەبوو غرێب، و نەیدەتوانی قسەش بکات،دەیگوت:کاک ئەنوەر ئاگاتان لەخۆتان بێ، پێدەکەنی بۆئەوەی سەرنجی کەس ڕانەکێشێ، ووتی گومان زۆرھاتۆتە سەر تۆ و خالید سەرکار بێن ماڵتان بپشکنن، گومان لەئێوەیە کەئێوە سروودتان گوتووە، دەنگی منیش زۆردیار بوو،ئومێدم بەوەبوو دەمگوت لە ژیانمدا گۆرانیم نەگوتووە، کە ئەوەی پێ گوتم، ھاتمەوە یەکسەر ھەموو ئەونامانەو ئەرشیفەکانی مەکتەبەکەم ھەمویانم سوتاند لەگەڵ ئەو نامانەی شاربوومەوە ، بەداخەوەدەستی شکاوم...!\nگوڵنار: دوایی شێرکۆ بێکەست بینییەوە.؟ گلەیی، دەستخۆشی لێنەکردی بۆ گۆڕینەکە.؟\nقەرەداغی: نا بە پێچەوانەوە، زۆرجار دەیگوت بەس تۆ بۆت ھەیە دەستکاری شیعری من بکەیت.\nگوڵنار: باس لە ئەزمونی جەنابت دەکرێ لەگەڵ حەسەن زیرەکدا، جەنابت ئەوت بینی.؟ ئیشت بۆ کرد.؟\nقەرەداغی: لەچ ڕوویەکەوە باسی بکەم.؟\nگوڵنار: پەیوەندییەک ھەیە لەنێوانتاندا، گۆرانیتان بەیەکەوە کردووە، ئیتر چیت لەگەڵ مامۆستا حەسەن زیرەک ھەبووە.؟!\nقەرەداغی: ھێندێ شت ھەیە ناتوانم بیڵێم.\nگوڵنار: ئەوەی کەدەتوانی بیڵێی.\nقەرەداغی: ھێندێ شت ھەیە ناتوانم باسی بکەم، چونکە ئەوە تایبەتمەندی خۆمە، چونکە لەوانەیە لەچاو خەڵکی تری ئەمڕۆدا بەجۆرێکی تر بخوێندرێتەوە، بەڵام وەکو مێژووێک ئەویش خزمەتێکی دیاری ھونەری کوردی کردووەو ئامادەگی ھەبووە،ئەوکاتە ژەنیار کەمبوو لەسلێمانی، ووتیان حەسەن زیرەک لە سلێمانییە،لەگەڵ برادەرەکانم خالید سەرکار و فەرەنسیس داوود گوتمان شتێکی چاکە بابڕۆین بیبینین بزانین کێیە.!! دۆزیمانەوە لەماڵی (ئەمینی دەڕابە)بوو، لەگەڵ برادەران کۆبووینەوە ئەوکاتە ئەسپ و عەرەبانە ھەبوو، سواری ئەسپ و عەرەبانەیەکبووین و چووین بۆئەوێ، لەوێ لەنزیکەوە ناسیمان،ئێمەگەنج بووین تازە لەبواری مۆسیقاو ھونەردا بووین،یەکێ وەکو ئێمەگۆرانی لەگەڵ حەسەن زیرەکدا بڵێ خۆشە بۆئێمە، لەدانیشتنەکانیشمان لەگەڵیان دەمانگوت بزانین حەسەن زیرەک کێ یەو چی پێ یە و چی لێ فێر دەبین،ئەمە سەیرکردنی خۆمان بوو بۆئەو ھونەرمەندە، بەتایبەتی من خالید سەرکار و فەرەنسیس داوود زۆرمەبەستمان بوو بزانین حەسەن زیرەک چی پێیە ئایائێمە دەوڵەمەندکات بە زانیاری بە سوود؟چەندین دانیشتنی ماڵان مۆسیقامان بۆ لێ ئەدا دەمان ویست زانیاریەکی لێ وەر بگرین،بەڵام بەداخەوە، ئەو نەیتوانی شتێک بدات بەئێمە، بەڵام ئێمە شتەکانی ئەومان باش لەبەربوو.\nبەڵام تا بڵێیت گۆرانیبێژێکی بەتوانابوو، نەی دەزانی ھیلاکی چیە، شتی زوو وەردەگرت، ووشەی زوو بۆدرووست دەبوو، بۆ نموونە لە یەکێ لە دانیشتنەکانیدا مۆسیقامان بۆ لێ ئەدا گۆرانی بەسەر مندا دەگوت کەچۆن پەنجەکانم دەجوڵێنم بەسەر کەمانەکەداو قژم ئەو کاتەپەڵەیەکی سپی تیابوو، بەسەر قژەکەشمدا دەیگوت.!چونکە جوان لێمان ئەدا خۆشحاڵ دەبوو بە ژەنینی کەمانەکەی من،یان جارێکیان مۆسیقایەکی ئەرمەنیمان بۆ لێدا ئەو پاش دووبارە کردنەوەی لێمان بە گۆرانی لەسەر ئەو ئاوازە دەستی کردە گۆرانی وتن (ئۆخەی ئۆخەی لەو باڵایە)\nگوڵنار: کەباسی حەسەن زیرەکمان کرد ھەستم کرد لەڕووی دەروونییەوە پێت ناخۆش بوو، وە دەم و چاوت گۆڕانێکی بەسەردا ھات.؟!!\nقەرەداغی: بەخوا ئیتر من باسی ھونەرەکەی دەکەم باسی شتی تری ناکەم.\nگوڵنار: لەگەڵ کێ زۆر حەزت دەکرد ئیش بکەیت.؟ ئاوازی بۆ دابنێی.؟\nقەرەداغی: لەسەرەتای گەنجیمدا زۆر حەزم دەکرد عەلی مەردان و تایەر تۆفیق و گۆرانیبێژانی ئەو سەردەمە ببینم.\nگوڵنار: ئەی ماملێ.؟\nقەرەداغی: ماملێ لەگەڵی دانەنیشتوم بەداخەوە، ھەر لەدوورەوە یەکترمان ناسیوە.\nگوڵنار: لە ئافرەتە گۆرانیبێژەکانی کورددا بەکێ سەرسام بوویت.؟\nقەرەداغی: دەنگی باش لە ئافرەتی کورددا ھەیە، بەڵام زۆریان پەروەردەکردنیان لاوازە.\nگوڵنار: مەرزییە فەریقیت پێچۆنە.؟\nقەرەداغی: ئاسایی بوو (نۆرماڵ بوو) لام.\nگوڵنار: شیعری کام شاعیرە ئاوازێکی جوانی تیایە، کە ماندووت نەکات و حەز بکەیت ئاوازی بۆدابنێی.؟\nقەرەداغی: شاعیرە کۆنەکانم ھەمووی بەدڵە بەتایبەت کلاسیکەکان، کە پڕن لە ماناو ھەستی جوان، ھی گۆران و ھێمن و پیرەمێردو مەحوی و حەمدی و حەسیب قەرەداغی، لە تازەکانیشدا ئەحمەد محەممەدی شاعیر ئەو تێکستانەی ھونەرمەند دڵشاد مستەفا دەیان نووسێت بۆ گۆرانی، ھەروەھا دڵشاد ئەحمەد.!\nگوڵنار: مامۆستا لەئەزمونی کاردکردنتدا، تۆکەسێکی ئایینداریت و پەرستشەکانت کردووە، بەرنوێژیت بۆکێ کردووە.؟ وەک دەڵێ ھەر لەبەر تۆ نوێژی لەدواتەوە کردبێ.؟\nقەرەداغی: لەناو گرووپی مۆسیقادا ئێمە گەنج بووین، تەنانەت مەسیحیمان تیابوو مەشروبی نەدەخواردەوە لەبەر دڵی ئێمە، ئەوەندە بەئەدەب بوو، بەڵام ئێمە کاریگەری ئەخلاقیمان زۆر لەسەری بوو، تیپی مۆسیقای شۆڕشمان ھەبوو، کەدرووستمان کرد زۆربەی زۆری تیپی مۆسیقای سلێمانی بوون، لەوێ یەکێکمان کردبوو بەمامۆستای خۆمان بەرنوێژی بۆ دەکردین، ئاییندارمان زۆرتیابوو الحمدللە، بەو بیرکردنەوە جوانەوە دەھاتینە ناو دونیای ھونەرەوە کە ھونەر یا مۆسیقا یەکێکە لەو جوانییانەی کە خوا بەخشیوێتی بەمرۆڤ، بەڵام چۆن مومارەسەی دەکەیت، من لەو برادەرانەی خۆم کەزۆر بەیەکەوە بووین، لەو ڕووەوە خالید سەرکار بوو کەوا ھەمیشە بەیەکەوە دەچووین بۆ جومعە، ھەر لەناو برادەرانیشماندا بەرنوێژیمان کردووە من یان کەسێکی تر.\nگوڵنار: چ کەسێکت بانگکردووە بۆ دینەکەی خۆت.؟\nقەرەداغی: بەھەندێکم وتووە.\nگوڵنار: بۆ چ کەسێکیان حەزت کردووە.؟\nقەرەداغی: لەناو ھونەردا بە زۆر کەسم گوتووە: تۆ بۆ نوێژ ناکەیت، چی تێدەچێ پێنج خولەکە، دەخولەکە، بەڵام ئەوەی کە جێی سەرنج بوو ڕۆژێک بەھونەرمەند بەدیعە دارتاشم گوت: دادە بەدیعە تۆ تابڵێی ئافرەتێکی ڕێک و پێک و بەڕێزیت، بەس یەک عەیبت ھەیە، گوتی چیە کاک ئەنوەر.؟ ووتم خۆزگە نوێژت دەکرد، جوابی نەدامەوە، سەیر دەکەم پاش ماوەیەک ست بەدیعە بوو بە ست بەدیعەیەکی تر، ماشەڵا خوایە ھەزار شکور بۆ تۆ ھێندێ لەو خێرەم بەرکەوت.\nگوڵنار: سروودی مرحبا مرحبا ساڵی چەن بوو.؟\nقەرەداغی: ئەوە لەدوای ڕاپەڕینەوە بوو کە دەرفەت درووست بوو، مەراسیمێک ھەبوو جاران دەکرا لەمزگەوتەکاندا (بەخوا خۆش بوو اللە.!) کەشەوانی ڕەمەزان دەھات نوورو پاکی یەک ڕووی دەکردە ئەو خەڵکە، ھەستت دەکرد ئاسوودەیت، خۆشی یەک لەدڵتایە نەت دەزانی چییە، جەوێک درووست دەبوو ھێندێ ئێوارە پێش نوێژی مەغریب زیکر دەکرا، زیکری اللە اللە و لا الە الا اللە و اللە اکبرو (ئاھێکی ھەڵکێشا بۆ ئەو کاتە)، مرۆڤ دەچووە کەش و ھەوایەک و بۆنێکی خۆش بەگیانتدا دەھات، مێشکت ئیسراحەتی دەکرد، ئەو مزگەوتەگرمەی دەھات لەدەنگی زیکری خوا و پێغەمبەر، اللە خوایە کە خۆش و جوان بوو... بەداخەوە ئێستا نیە.\nگوڵنار: ئێستا گەنجێک بێ و بڵێ مۆسیقا حەرامەو وەکو بیەوێ بانگت بکات بۆدینەکەی خۆی، جەنابت چۆن وەڵامی دەدەیتەوە، وا حساب دەکات کەمن و تۆکافرین، وەکو چۆن ئەوانەی کەئێستا ڕیشیان ھێشتۆتەوە بتەوێ و نەتەوێ من و تۆیان بەلاوە کافرە، مەلای کوردیان بەلاوە کافرە لەبەر ئەوەی کوردە، بەس دەچێ شێخی سعودییەت بۆدەھێنێ دەیکا بەموفتی بەسەرتەوە، ئێستا مەلا عبدالکریمی مودەڕیس و شێخ موحەممەدی خاڵ و مەلای گەورەی کۆیەیان بەلاوە گومڕان، مەحوییان بەلاوە کافرە لەبەر ئەوەی شیعرێکی وتووە تەێەوفاتە.؟!\nقەرەداغی: من ھەمیشە ووتوومە بە ڕیش نیە بە ئیشە، باشە ئەمە لەچ سورەت و فەرموودەیەکدا ھاتووە کە حەرامە بەو جۆرەی ئەوان باسی لێوە دەکەن.؟\nگوڵنار: ئەوان وادەڵێن.\nقەرەداغی: برا لە ھەموو سەردەمێکدا کۆمەڵێک قوت بوونەتەوە لە ژێر پەردەی ئاییندا راو بۆچوون و لێکدانەوەیەک دەھێننە پێشەوە نەک ئاین مەنتیقیش قبوڵی ناکا سەیری مێژوو بکە زۆر بە ڕوونی دیارە.\nقەینا ئەوان وا دەڵێن، ئەو شتانەی کە پابەندم پێی، ئەوەیە کە قورئان مەنھەجی منە دوای ئەوە سوننەتی پێغەمبەر، لێکدانەوەی پێشینەکان کە باسی دین دەکەن، لەوە زیاتر کێ ھەیە باس بکات.؟ ئاینی ئیسلام زۆر نەرمترە لەوەی ئەوان باسی دەکەن ئاینی ئیسلام ئاینی میانرەویە، ئاینی ئاشتی و پێکەوە ژیانە.\nگوڵنار: یەکێ دێت دەڵێ فەرموودەیەک ھەیەو دەیکاتە چەکی دەستی بۆ دژایەتی تۆ..\nقەرەداغی: خوای گەورە لە ھەموو جوانیەکانی خۆی مرۆڤی بێبەش نەکردووە، بەڵام مرۆڤەکان لە خۆیانی تێک ئەدەن. (ان اللە جمیل یحب الجمال)، (جمال) چیە.؟ (جمال) ھەر ئەوەیە بەچاو دەیبینی.؟جەمال یانی جوانیەکان لەو شتانەی کەتۆ لە مەحسوسات وەریدەگریت، لەھەست، لەگوێ، لەبینین، لەبۆنکردن، لەناخ، لەعاتیفە، لەھەموو شتێک، جوانی ئەوەیە، کە تۆ ڕێ دەکەی بەڕێگەیەکی گومڕادا نەڕۆی، من خۆشییەک بدەم بەدڵی تۆ لەڕێگای مۆسیقایەکی جوانەوە گوناح چیە لەمەدا.؟! وەکو ئەوە وایە بۆنێکی جوانت بدەمێ بۆنی بکەیت، کە ئەڕۆی بۆ مزگەوت دەڵێ قاتی جوان و بۆنی خۆش بدە لەخۆت چونکە ئەڕۆی میوانی خوا دەبیت، ئەی باشە من دەڕۆم یەکێ بانگ دەدات بەدەنگی خۆش و یەکێکی تریش بە دەنگێکی ناخۆش، جیاوازیان نییە.؟!قورئان بەدەنگی ناخۆش بێ باشە یان بەدەنگێکی ڕەوان و خۆش بیخوێنی.؟ ئەمانە ھەمووی جوانی نیە.؟ ئەی باشە ئەمە لەکوێوە ھێنای کەئەمە حەرامە.؟ کاتێ حەرامە گومڕایی تیادا بێت .لەسەردەمی پێغەمبەردا(د.خ) حەزرەتی عائیشە گوێی نەگرتووە.؟ باشە بەمەدەڵێن چی، ھێندێ کەس ھەیەدەڵێ وەڵا ئەمە حەرامە، ھەموو شتێ لەعورف و ئوسوڵێکی جواندا بەکاری بێنی بۆ حەرامە کاکە.؟دونیا عیبارەتە لە سلبیات و ئیجابیات، یان شەیتان یان ڕوو لەخوا کردن.ھەر کارێک بە رووی ئیجابی بەکاری بھێنیت بە عیبادەت ئەژمار دەکرێ گەر بە رووی سەلبی بەکاری بھێنیت دیارە حەرامە؟ئەمەش نەک ھەر مۆسیقا دەگرێتەوە بەڵکو ھەموو لایەنەکانی ژیان دەگرێتەوە.\nگوڵنار: لەژیانتدا بەدەر لەخزم، بۆ مەرگی کێ زۆر گریاوی.؟\nقەرەداغی: بەخوا سێ چوار جار گریانم ھاتووە.! لە ئاشبەتاڵی١٩٧٤ زۆر گریام. ھەندێ جاریش بە تەنھا بۆ خۆم چاوم پڕ فرمێسک دەبێت کە بەراووردی سەردەمانی زوو لە گەڵ ئێستادا دەکەم.\nگوڵنار: بۆ شۆڕشی کوردی گریای.؟\nقەرەداغی: زۆر زۆر، لە مەریوان بووم دەڕۆشتمەوە بۆ نەغەدە بۆلای منداڵەکانم، بەدرێژایی ئەو ڕێگایە من گریاوم، فرمێسک لەچاومدا ووشک نەدەبووەوە، چ شتێکیش خستمیەگریان.؟! یەکێک لەناو پاسەکەدا خەڵکی ئێران بوو، شۆڕشی ئەلاواندەوە، ئیتر لەو پاسەدا کەس نەبوو خۆی بگرێ، وێنەکەم دەھاتە بەرچاو، ئەم میللەتە بۆ وای لێ ھات خوایە.؟! بۆ برازازایەکم زۆرم خۆشدەویست، ئەویش پاش فەترەیەک کەھاتینەوە لەدوای شۆڕش گریام بۆئەویش. بۆ دایکم زۆر گریام.باوکم بیر نیەکە عەمری خوای کرد.بۆکاکم زۆر گریام.بۆ براکانم زۆر گریام بۆ خوشکم،چونکەژیانێکی پاکم لەگەڵدا بردنە سەر، ئەوان ھەموویان کەسم بوون.\nگوڵنار: لەمردن دەترسی.؟\nقەرەداغی: دەڵێم خوایە عومرم درێژتر بکەیت بۆئەوەی عیبادەت زیاتر بکەم، دەڵێم ئەگەر گوناھم ھەبێت لێم خۆشبێت، نەوەڵا لەمردن ناترسم چونکە شتێکی حەتمیە، شەو دەخەوم پێموانییە بەیانی ھەستمەوە.\nگوڵنار: لەژیانتدا دڵت بەچ کردەوەیەکت خۆشە.؟\nقەرەداغی: خوا ئاگادارە، کە دەست نوێژ دەگرم دەچم بەرەو نوێژ ئەو ساتە خۆشترین ساتی ژیانمە. ھەروەھا دڵخۆشم بەوەی دووکەس بەدەم یەکەوە پێدەکەنن.\nگوڵنار: پێناسەی ئەم کەسانە بکە\nعەلی مەردان: بەمانا ھونەرمەندێکی بەتواناو ھی سەردەمی خۆی بوو، تا ئێستاش ھونەرەکەی بەردەوامە لەگەڵ ھەموو کەم و کوڕیەکی.\nسروودی مەشخەڵان: یەکێک لەئیشە جوانەکانم.\nھێمن موکریانی: شاعیرێکی تابڵێی بەرزبوو، بەفکریش و بە شیعریش.\nمەحوی: ئیشەکانی ئەو ساڕرێژی دڵ و دەروونی من دەکات.\nمەولەوی: گەورەیە، زۆر گەورەیە وابزانم ھەقی خۆی نەدراوەتێ.\nمام جەلال: یەکێکە لەھەرە سیاسییە دیارەکانی ئەم سەردەمە.\nعەباسی کەمەندی: بەرھەمی کەمە، بەڵام ھونەرمەندێکی فرەڕەنگ بوو.\nعیشق: بەھرەیەکە خوا داوێتی بەدڵ و دەرونی مرۆڤ.\nعه‌لی حه‌مه ساڵح: کۆمەڵێک چەتە لە باشماغ بە زەبرى هێز، هێلکەى قاچاغیان هێنایە ناو هەرێم، ئەمە شەرمەزراریە بۆ حکومەت\nفه‌رهاد شاكه‌لی: لەم ساڵانەی کۆتاییشدا (شێرکۆ) دانی بەوەدا دەناو دەیگوت (گرووپی کفری) پێش ئێمە بوون\nرێبین هەردی: دیموكراسی كۆمه‌ڵێك ناوه‌ڕۆكه كه هیچیان له كوردستاندا بوونی نییه


👁 ئەم بابەتە 54,589 جار بینراوە\n👁 ئەم بابەتە 98,603 جار بینراوە\n👁 ئەم بابەتە 28,435 جار بینراوە\n👁 ئەم بابەتە 35,901 جار بینراوە\n👁 ئەم بابەتە 55,028 جار بینراوە\n👁 ئەم بابەتە 73,968 جار بینراوە\nباکووری کوردستان - بە پێی لێدوانی بەرپرسانی تورک [ زۆرتر... 👁] ✖ ✖ 18 0 ✔ 99% ✍ هـ.ب. 5-4-2020 8:48:56\n👁 ئەم بابەتە 33,677 جار بینراوە\n📅 13-07-2020 رێکەوت و رووداو (کڕۆنۆلۆژیا)\n👁 ئەم بابەتە 135,416 جار بینراوە\nباکووری کوردستان - پۆلیسی دەوڵەتی تورک لە چوارچێو [ زۆرتر... 👁] ✖ ✖ 12 0 ✔ 99% ✍ هـ.ب. 1-6-2020 0:42:39\n👁 ئەم بابەتە 58,458 جار بینراوە\nفایلی پەیوەندیدار 51,732


وەزیری دەرەوەی ئێران قسەکانی وەزیری دەرەوەی فەرەنسا لە سەر بەرنامەی ناوکی تاران بە "بێمانا" ناودێر دەکات\nوەزیری دەرەوەی ئێران محەمەد جەواد زەریف ڕۆژی یەکشەممە ڕاگەیاندنێکی فەرەنسای ڕەتکردەوە لەسەر ئەوەی تاران لە پرۆسەی دروستکردنی چەکی ناوکیدایە، و بە "تەواوەتی بێمانا" ناودێری کرد.\nوەزیری دەرەوەی فەرەنسا ژان ئێڤ لێ دراێن لە وتووێژێکیدا لەگەڵ گۆڤاری لو دیمانچ کە لە ڕۆژی شەممە بڵاو کراوەتەوە، دەڵێت ئێران توانایی چەکی ناوکی پتەودەکات و پێویستە تاران و واشنتن بگەڕێنەوە سەر ڕێککەوتنە ناوکییەکەی ساڵی 2015.\nزەریف لە تویتێکدا کە تیایدا ئاماژەی بە هاوشانە فەرەنساییەکەی کردووە دەڵێت " هاوکاری بەڕێز: تۆ بە چک فرۆشتن بە تاوانبارانی شەڕی سعودی دەستتکردن بە کاری وەزارەتەکەت. خۆت دوور بگرە لە شتی تەواو بێمانا لەسەر ئێران."\nحکومەتەکەی سەرۆکی فەرەنسا ئیمانوێل ماکرۆن لەلایەن چەند وڵات و گروپەکانی مافی مرۆڤەوە ڕەخنەی لێگیراوە لەسەر پشتیوانی کردنی لە کردارەکانی عەرەبستانی سعودیە و ڕێگەدان بەوەی ئەو چەکانەی بە ڕیازی فرۆشتووە ڕەنگە لە شەڕی یەمەندا بەکاربێن.\nزەریف لە تویتەکەیدا ئاماژە بە پۆستی پێشتری لێ دراێن دەکات کاتێک وەزیری بەرگری وڵاتەکەبوو و دەڵێت " بەدواداچوونی ڕاستییەکان: تۆ هەرێمەکەمان ناسەقامگیر دەکەیت. وازبهێنە لە پاراستنی ئەو تاوانبارانەی ڕەخنەگرانیان بە میشاردەبڕن و قۆڵی ئێوە بۆ سەربڕینی منداڵانی یەمەن بەکاردەهێنن."\nئێران کە نکۆڵی لەوە دەکات هەوڵی دروستکردنی بۆمبی ناوەکی دەدات ، ڕۆژی شەممە بەیاننامەیەکی سێ لایەنی زلهێزی ئەوروپای ڕەت کردەوە کە هۆشداریاندایە کۆماری ئیسلامی لە دژی دەسپێکردنی کارکردن لەسەر سووتەمەنی کانزای یۆرانیۆم بۆ ڕایکتەرێکی توێژینەوە و ڕایانگەیاند ئەمە پێشێلکارییە لە ڕێککەوتنە ناوکییەکەو هەلومەرجی ڕژدی لەشکری لێدەکەوێتەوە.\nزەریف ڕەخنەی لە فەرەنسا، ئەڵمانیا و بەریتانیا گرت، کە لە ڕێککەوتنەکەدا لەگەڵ چین و ڕویسا ماونەتەوە، بۆ ئەوەی نەیانتوانیوە لە سالێ 2018 پەیڕەوەی ڕێککەوتنەکە بکەن لەوکاتەوەی سەرۆکی ئەمەریکا دانۆڵد ترامپ یەکلایەنانە لە ڕێککەوتنەکە کشایەوەو سزاکانی بەسەرئێراندا سەپاندەوە.\nسەرۆکی هەڵبژێردراو جۆو بایدن، کە لە 20 ی ئەم مانگە سوێندی یاسایی دەخوات، بەڵێنی داوە ئەمەریکا بگێڕێنێتەوە نێو ڕێککەوتنەکە " ئەگەر ئێران بە توندی دەستبکاتەوە بە وابەستەبوونی بە ڕێککەوتنەکەوە" کە بەپێی ئەوە پێویستە ئێران چالاکییە ناوکییەکانی زۆر سنوردار بکات لە بەرامبەر هەڵگرتنی سزاکان لەسەری.\nلەبەرامبەر ڕێبازی " ئەوپەڕی فشاری" سەرۆک ترامپ ، ئێران وردە وردە بەسێکی زۆری بەندەکانی ئەو ڕێککەوتنەی شکاند. بڵام تاران دەڵێت دەشێت دەستبەجێ ئەو هەنگاوانە بگێڕێتەوە ئەگەر سەرەتا واشنتن سزاکان لادات.


یاسوھیرۆ تاکێمۆتۆ - ویکیپیدیا، ئینسایکڵۆپیدیای ئازاد\nیاسھیرۆ تاکێمۆتۆ (بە ژاپۆنی: 武本 康弘 - تاکێمۆتۆ یاسھیرۆ) بەرھەمھێنەرێکی ژاپۆنی ئەنیمی و دەرھێنەری فیلم بوو، لە کیۆتۆ ئەنیمەیشن کاری دەکرد بە نزیکەیی تەواوی کارەکەی لە ئەنیمی لەو کاتەوەی چۆتە کۆمپانیا لە ١٩٩٦.\n(1972-04-05) 5ی نیسانی 1972\n18ی تەممووزی 2019(2019-07-18) (٤٧ ساڵ ژیاوە)\nFushimi, کیۆتۆ (پارێزگا), ژاپۆن\nئارسۆن -- کیۆتۆ ئەنیمەیشن ھێرشەکەی ئارسۆن\nدەرھێنەری فیلم و تەلەفزیۆن film director\nکارمەندی کیۆتۆ ئەنیمەیشن\nدوای دەرچوون، چووە پەیمانگای یۆیۆگی ئەنیمەیشن، کە تایبەت بوو بە ئەکیدیمیای ئەنیمەیشن لە یۆیۆگی، شیبویا، تۆکیۆ[ژێدەر پێویستە]دوای دەرچوون، لە کۆمپانیای ستۆدیۆی کیۆتۆ ئەنیمەیشن دەستی بەکارکرد، کە بووە یەکێک لە گرنگترین ئەندامەکانی ستۆدیۆکە[ژێدەر پێویستە]\nیەکەم کاری گرنگی بریتی بوو لە دەرھێنەری ئەنیمەیشنی فولمیتال پانیک؟ فموفۆ، دوو ساڵ دواتر تەواوکاری ئەنیمەکەی دەرھێنایەوە بەناوی (دە سێکند راید The Second Raid) لە ٢٠١٧. دوای دەست لەکارکێشانەوەی دەرھێنەر یوتاکا یامامۆتۆ یاسوھیرۆ چوە شوێنی  دواتر پێشەرەوی کرد لە ئەنیمی ھاروھی-چان سزویاما و نیۆرۆن- چرویا-سان، وە بووە دەرھێنەری سەرەکی لەگەل تاتسویا ئیشھارا لە دووەم وەرزی ھاروچی سزویاما لە ٢٠٠٩، ھەروەک فلمی (ونبوونی ھاروھی سزویاما) \nلە ٢٠١٢ لە خرایە ژێر دەرھێنانی ئەنیمی ھیۆئوکا بە گوێرەی رۆمانەکەی لەلایەن ھۆنۆبو یۆنێزاوا لە ئەلقەکان ، ھەروەھا سیناریۆنووس شۆجی گاتۆھ، نوسەری فولمیتاڵ پانیک! دوو ساڵ دواتر لە ٢٠١٤ ئەرکی دووبارە دەرھێنانی ئەلقەی تری پێدرا کە لەسەر رۆمانەکانی گاتۆھ بوو، ئاماگی بڕلیەنت پارک\nتاکێمۆتۆ زانیاریەکی مەزنی لەسەر میوزیکیە کلاسیکیەکان ھەبوو، وەک بەکارھێنانەکەی Shostakovich's 7th symphony لە ئەلقەی ١١می ئەنیمەیشنی ھاروھی سزویاما وە چەن پارچەیەک لە ھەڵبژاردەکەی ئیرێک ساتێی بۆ فلمی ( ونبوونی ھاروھی سزومێ) کە بیرۆکەی ئەو بوون[ژێدەر پێویستە]\nچوار رۆژ لەدوای ھێرشەکەی سەر کیۆتۆ ئەنیمەیشن لە ١٨ ی نیسانی ٢٠١٩ تاکێمۆتۆ لەلایەن باوکیەوە ئەوە ڕاگەینرا کە ونە کە باوکی وتی "نادۆزرێتەوە"  دواتر مردنەکەی سەلماندنی بۆ کرا لەلایەن خزمەکانی و حکومەتەوە\nئاماگی بڕلیەنت پارک، دەرھێنەر ( ئەلقەی ٣-٧)\nHigh Speed! Free! Starting Days: دەرھێنەر , ھونەرمەند\nفولمیتال پانیک؟ فموف، دەرھێنەر، سیناریۆ (ئەلقەی پێنج) سیناریۆنوس (ئەلقەی ١ ، ٩ ،١٢) دەرھێنەری ئەلقە (ئەلقەی ١٢)\nفولمیتاڵ پانیک وەرزی دووەم دە سێکند راید\nھیۆئوکۆ ، دەرھێنەر ،سکرێپتەر، (ئەلقەی ٥، ١١) سیناریۆنوس (OP, ED1 , ED2 , ئەلقەی١-٢ ، ٢٢)\nلەکی ستار: دەرھێنەر (ئەلقەی پێنج بەدواوە)\nخزمەتگوزارەکەی خاتوو کۆبایاشی: دەرھێنەر، سکرێپتەر، (ئەلقەی ٣،٧،٩) سیناریۆنوس (OP, ED, ئەلقەی ١-٣ ، ١٣)\nنیۆرۆن چرویا-سان: دەرھێنەر\nنێرس ویتچ کۆموگی: دەرھێنەر (ئەلقەی ١-٢) سیناریۆنوس (ئەلقەی ١-٢) دەرھێنەری ئەلقە (ئەلقەی ١-٢)\nونبوونی ھاروھی سزویا: دەرھێنەر ، سیناریۆنوس، کلیلی ئەنیمەیشن، بەرێوەبەری دەرھێنەر لەلایەن تاتسویا ئیشیھارا\nدە میلانچۆلی ئۆف ھاروھی-چان سزومیا : دەرھێنەر\nئایە: سیناریۆنوس (ئەلقەی ٢، ٤، ١٠) دەرھێنەری ئەلقە (ئەلقەی ٢، ٤ ، ١٠)\nبیۆند دە باوندری: سیناریۆ نوس (ئەلقەی ٢، ٤، ١٠) دەرھێنەری ئەلقە (ئەلقەی ٢، ٤، ١٠)\nبیۆند دە باوندری ئایل بی ھێر - فیوچەر: کلیلی ئەنیمی\nکلاناد: سیناریۆنوس (ئەلقەی ١٠، ١٦، ٢٢) دەرھێنەری ئەلقە (ئەلقەی ١٠، ١٦، ٢٢)\nکلاناد ئافتە ستۆری : سیناریۆنوس (ئەلقەی ١٤، ٢٤) دەرھێنەری ئەلقە (ئەلقەی ،١٤ ،٢٢)\nHaré+Guu : سیناریۆنوس (ئەلقەی ١٤، ٢٤) دەرھێنەری ئەلقە (١٤، ٢٤)\nکەی-ئۆن! : کلیلی ئەنیمەیشن (ئەلقەی ١٠)\nکەی-ئۆن!: (ئەلقەی ٩، ٢٣، ٢٧) دەرھێنەری ئەلقەی (ئەلقەی ٢٧)\nماستە ئۆف مۆسکویشن: کلیلی ئەنیمەیشن\nنیچیجۆو: سنیاریۆنوس( ئەلقەی ٨، ١٦، ٢٢، ٢٥)، کلیلی ئەنیمەیشن (ئەلقەی ٢، ٨)\nساوند! ئیفۆنیوم: سیناریۆ (ئەلقەی ٧) دەرھێنەری ئەلقە (ئەلقەی ٧) کلیلی ئەنیمەیشن (OP, ئەلقەی ٧)\nساوند ئیفۆنیوم ٢: سیناریۆنوس (ئەلقەی ٢)\nساوند ئیفۆنیۆم تۆدۆکێتای میلۆدی: سیناریۆنوس\nتێنچی دە موڤی: تێچنی میۆ ئن لەڤ: کلیلی ئەنیمەیشن\nتێنچی ینیڤێرس: کلیلی ئەنمەیشن (ئەلقەی ٢٣)\nدە فامیلس دیفێنسڤ ئالێنس: دەرھێنەری ئەلقە (ئەلقەی ٦)\nدە سۆول تەیکەر: سیناریۆنوس (ئەلقەی ٣، ٦) دەرھێنەری ئەلقە ( ئەلقەی ٣، ٦)\nڤایۆڵێت ئێڤەگاردن: سیناریۆنوس (ئەلقەی ٤، ٩) دەرھێنەری ئەلقە ( ئەلقەی ٩)\nیاسوھیرۆ تاکێمۆتۆ لە بنکەدراوەی ئینتەرنێتیی فیلمەکان\nیاسوھیرۆ تاکێمۆتۆ لەسەر ھێڵی ھەواڵی ئەنیمێ\n^ ی ا "武本さんの悲報、親族に　「らき☆すた」監督 京都アニメ放火" [Bad news of Mr Takemoto's from his family: The director of Lucky Star died from the Kyoto Animation fire]. The Nikkei (بە زمانی ژاپۆنی). 2019-07-26. لە ڕێکەوتی 2019-07-26 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Lucky Star Changes Director After Four Episodes". Anime News Network. لە ڕێکەوتی July 26, 2019 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Staff for "Renewed" Airing of Haruhi Suzumiya Announced". Anime News Network. February 2, 2009. لە ڕێکەوتی July 21, 2019 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Yasuhiro Takemoto dirigirá el anime de Amagi Brilliant Park, que será una serie de televisión" (بە زمانی ئیسپانی). Koi-nya. لە ڕێکەوتی July 21, 2019 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "وەشانی ئەرشیڤکراو" 安否不明 武本康弘さんの父親は [Yasuhiro Takemoto's father told NHK reporter that his son is missing]. NHK (بە زمانی ژاپۆنی). لە ڕەسەنەوە ئەرشیڤ کراوە لە 2019-07-21. لە ڕێکەوتی 2019-07-22 ھێنراوە. پارامەترەکە |deadurl= پشتگوێ خرا (یارمەتی); پارامەتری |archiveurl= و |archive-url= زیاتر لە یەک جار دووبارە بۆتەوە (یارمەتی); پارامەتری |archivedate= و |archive-date= زیاتر لە یەک جار دووبارە بۆتەوە (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "Kyoto Animation Arson Attack: Leading Anime Director Feared Among Dead". The Hollywood Reporter. لە ڕەسەنەوە ئەرشیڤ کراوە لە 2019-07-25. لە ڕێکەوتی 2019-07-24 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "武本さんの悲報、親族に　「らき☆すた」監督 京都アニメ放火" [ھەواڵێکی خراپ لەسەر بەڕێز تاکێمۆتۆ لەلایەن خێزانەکەیەوە: دەرھێنەری ئەستێرەیی لە ستۆدیۆی کیۆتۆ ئەنیمەیشن مرد]. The Nikkei (in بە زمانی ژاپۆنی). 2019-07-26. Retrieved 2019-07-26.\n^ "「らき☆すた」武本監督の悲報、親族に 京アニ放火". The Nikkei (بە زمانی ژاپۆنی). لە ڕێکەوتی 2019-07-26 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "犠牲者１０人氏名公表、京アニ事件で府警　「ハルヒ消失」監督も : 京都新聞". www.kyoto-np.co.jp. لە ڕەسەنەوە ئەرشیڤ کراوە لە ٢ی ئابی ٢٠١٩. لە ڕێکەوتی 2019-08-02 ھێنراوە. پارامەترەکە |بەستەری شکاو= پشتگوێ خرا (یارمەتی); پارامەترەکە |ناونیشانی ئەرشیڤ= پشتگوێ خرا (یارمەتی); پارامەترەکە |ڕێکەوتی ئەرشیڤ= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Lucky Star & Hyōka's Yasuhiro Takemoto Directs Miss Kobayashi's Dragon Maid Anime". Anime News Network. October 24, 2016. لە ڕێکەوتی July 28, 2019 ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=یاسوھیرۆ_تاکێمۆتۆ&oldid=747719»\nدەرھێنەرە ژاپۆنیەکانی ئەنیمی فیلم\nدەرھێنەرە ژاپۆنیەکانی تەلەفزیۆن\nخەڵکانی پارێزگای ھیۆگۆ\nخەڵکانی کیۆتۆ ئەنیمەیشن\nمردنەکان بەھۆی ئاگر لە ژاپۆن\nدەرھێنەرانی فیلمی ژاپۆنی\nقوربانیدەرانی کیۆتۆ ئەنیمەیشن ھێرشەکەی ئارسۆن\nئەم پەڕەیە دواجار لە ٢٢:٤٩ی ١ی شوباتی ٢٠٢١ نوێ کراوەتەوە.


نامه‌یه‌کی سه‌ر ئاوه‌ڵه بۆ به‌رێزان: کاک مسته‌فا هیجری و کاک خالید عه‌زیزی – Giareng\nنامه‌یه‌کی سه‌ر ئاوه‌ڵه بۆ به‌رێزان: کاک مسته‌فا هیجری و کاک خالید عه‌زیزی\nلە 25 کانونی دووهەم , 2013\nبه‌رێزان هه‌ر وه‌کی خۆتان ئاگادارن ئێوه‌ی به‌رێز له هه‌ستیارترین و ناسکترین قۆناغی مێژووی خوێناوی و پر کاره‌ساتی گه‌لی کوردا، به‌رپرسایه‌تێکی یه‌جگار قورس و پر مه‌سئۆلیه‌ت و مه‌ترسیدار، لە هه‌مان کاتیشدا پر شانازیتان به ئه‌ستۆوه، وه‌بیر ئێوه‌ی به‌رێزی دێنمه‌وه که ئێوه‌ش وه‌ک هه‌موو به‌رپرسان و سوکان به ده‌ستانی‌تر له ناو هه‌موو وڵاتێک و هه‌موو نه‌ته‌وه‌یه‌کی‌تری ئه‌م جیهانه له ژێر زه‌ره‌بین و قه‌زاوه‌تی مێژوویی نه‌ته‌وه‌که‌تان ومێژووی نه‌ته‌وه‌که‌تانن.\nبه‌رێزان بێ‌شک ئاگاداری خواست و ویستی گه‌لی کورد به گشتی و بنه‌ماڵه‌ی شه‌هیدان و زیندانیانی سیاسی به تایبه‌تی هه‌ن، که به هۆی لێکدابران و دوو به‌ره‌کایه‌تی ئێوه، ئامانج و ئاواتی سه‌ره‌کی خۆیان که وه‌دیهاتنی خه‌ونی له مێژینه‌ی نه‌ته‌وه‌ی بن ده‌ست و ماف خوراو و بێ‌به‌شی گه‌لی کورد ( گه‌یشتن به مافی ره‌وای ئینسانی و نه‌ته‌وه‌یی ) یه له بیر کردوه، به جێگای ئه‌و ئاواتی سه‌ره‌کیان بۆته رێکخستنه‌وه‌ی نێو ماڵی بنه‌ماڵه‌ی هه‌ره مه‌زن و گه‌لێک خۆشه‌ویستی کورد له رۆژهه‌ڵاتی کوردستان.\nره‌نگ بێ بڵێن ئه‌ی له‌و کابرایه هه‌ر ده‌ڵێی ده گوێی گا دا نستووه، ئه‌دی ئه‌تۆ ئاگات له‌و هه‌موو سه‌ردان و هاتوچۆ و دانیشتن و ئاڵو‌گۆری بیر و راو پێکهێنانی لێژنه و هه‌یئه‌تی دانوستان کار و پلان و به‌رنامه دانانه نیه؟\nله جواب دا ده‌ڵێم به‌ڵێ، چونکه وه‌ک هه‌ر تاکێکی دڵسوز و به په‌رۆشی کورد له دۆزه‌که ده‌روانم، زۆر تامه‌زرۆیانه ئاگام له هه‌موو هه‌ڵسوکه‌وته کانتانه.\nبه‌ڵام به‌رێزان به هیوان هه‌تا که‌ی ئه‌ندامان، پێشمه‌رگه‌کان، لایه‌نگران و گه‌لی کورد به‌م هاتو‌چۆ و دانیشتنانه‌وه سه‌رقاڵ بکه‌ن، بۆ پێتان وایه خه‌ڵک ئاگاداری به‌رنامه و په‌یره‌و پرۆگرام و ستراتیژی ئه‌و دوو باڵه‌ی که هه‌ریه‌ک له ئێوه سه‌رکردایه‌تی لایه‌کی ده‌که‌ن نین؟\nهیچ خالێکی ناکۆک و نامۆ له ناو به رنامه و په‌یره‌و و پرۆگرام و ستراتیژی باڵێک له دژی به‌رنامه و په یره و پرۆگرام و ستراتیژی باڵه که ی تر نابیندرێ وبه دی ناکرێ ، ئه گه ر ناکۆکی و نامۆ یه کیش هه بێ که هه یه، ئه ویش له تاکتیک و بۆچون و سه لیقه ی شه خسی دایه و به س،\nبه رێزان ئێوه که ته جروبه ی کار و خه بات وتێکۆشانی زیاتر له شه ست ساڵ و به یه که وه هه یه، هه ریه ک له ئێوه و باڵه که ی ئێوه خۆ به خاوه نی ئه سڵی و سه ره کی هه مووی شه هیدان و رابردووی پر سه ر وه ری ئه م رێبازه و واریس و میرات گری به حه ق و بێ ئه م لاو ئه و لای بنیات نه ر و دامه زرێنه ری ئه م حیزبه واتا پێشه وای نه مرورێبازه که ی ده زانن،( به بروای من هه ر دوک لا راست ده‌که‌ن و حه قی هه ردوک لاتانه، واتا هیچ فه رق و جیاوازێکی فکری و ئیدئۆلۆژیتان به یه که وه نیه )، ئێوه که له دوای لێک دابران به خۆشێوه تێک هه ڵچونی چه‌کداری و خوێناوی و قه ره بوو نه کراوتان له به ین دا روو نه داوه ، ئه دی به من و به گه‌لی کورد ناڵێن هه تا که ی ئه و هاتو چۆ و دانیشتنانه و وه خت به فیرۆ دانه درێژه ی ده بێ و له سه ر چی رێک ناکه ون و چ شتێک ده ئارادایه که ده م کات و وه خته حه ساس و ناسکه دا پێویستی به م هه مۆ دیالۆگ و وتووێژه هه یه؟\nئێوه له م قۆناغه هه ستیاره دا به جێگای به فیرۆ دانی وزه و هزر و هه توان و له هه موان گرینگتر کاتی خۆتان له م هه مۆ هاتوو چۆ و سه ردانی باره گاکانی یه‌کتر، وا باش نیه بۆ رێز دانان له خواست و ویستی خه‌ڵک و دڵسۆزانی گه ل و نیشتمان و حیزبه خۆشه‌ویسته که یان ئه‌رکی مێژویی خۆتان به جێ بهێنن و له پێناو به رژه وه ندی گه ل و نیشتمان و حیزبدا واز له هێندێک مه‌رام و ویستی شه‌خسی و گروهی بهێنن و قۆڵی هیمه‌ت و کوردایه‌تی و مه‌ردایه‌تی لێ هه ڵ ماڵن و ئه م سه ر وه ریه و سه‌ربه‌رزیه و فیداکاری و له خۆ بوورده یه مێژوویه له پێناو گه‌ل و نیشتمان و حیزبه خۆشه‌ویسته‌که‌ی پێشه‌وای نه‌مر به نێوی خۆتان تۆمار بکه‌ن؟\nله به‌ره‌به‌ری شه‌ست و حه‌وتمین ساڵوه‌گه‌ری دامه‌زرانی یه‌که‌م کۆماری کوردستان له مه‌هاباد و بۆ وه‌فادار بوون به کۆمار و وه‌سیه‌تی سه‌رۆکی ئه‌م کۆماره نه‌ته‌وه‌ییه و مێژویه واتا پێشه وای نه مر، که ده دواین ساته کانی ژیانی دا داوای یه کێتی و یه ک ریزیمان لی ده کات، بۆ جارێکی تر و بۆ هه میشه به له بن پێ نانی هه مو به ر ژه وه ندێکی ته سکی فه ردی و گروهی وه ته نانه ت حیزبیش ، له پێناو به رژه وه ندی به رزی گه ل ونیشتمان دا به زووترین کات نێوماڵی کورد رێک خه نه وه و به له به ر چاو گرتنی هه ل و مه جی ره خساو له رۆژ هه ڵاتی ناوه راست و ناوچه که ، بیر له پێک هێنانی پلات فۆرمێکی واحد و به ره یه کی پته و و یه ک گرتوو له هه موو حیزب و رێکخراوه کانی کوردی رۆژهه ڵاتی کوردستان بکه نه وه،\nچ ده بێ ئه گه ر ئێوه ش وه ک سه رۆکی هه رێم به رێز کاک مه سعود، ئه و په ری گه وره یی و له خۆ بورده یی له پێناو به رژ ه وه ندی گه ل ونیشتمان له خۆتان نیشان بده ن، هه ر وه کی له سه ره وه ئاماژ ه م دا پێی ، ئه و سه ر وه ریه و ده سکه وته مه زنه بۆ خۆتان و به نێوی خۆتان له مێژودا مسۆگه ر بکه ن.\nبه رێزان له چه ند رۆژ له مه و به ره وه رێزدار مه سعود بارزانی سه رۆکی هه رێم ده ست پێشخه رێکی نیشتمان په روه‌رانه‌ی به بانگ هێشتن و دانیشتن له ته ک ئۆپوزسیۆن له پێناو به رژه وه ندی گه ل ونیشتمان به شێوه یه کی چر و پر و بێ پسانه وه ده‌ست پێکردوه، که نه ته‌نیا ده‌بێته هۆی خۆشحاڵی و هه ڵکردنی چرای هومێدی گه‌شه‌ساندن و به ره و پێش چونی ده‌ستکه‌وته‌کان و ئه‌زموونی هه‌رێم و پته و کردنی یه کێتی و یه ک ریزی گه لی کورد له م به‌شه له کوردستان به ڵکوو ده بێته ئامیان و ئۆلکویه کی به که ڵک و پۆزتیڤ بۆ به شه کانی تری نیشتمانمان.\nبه رێزان بێ شک ئاگادارن که به هاری عه ره بی چ گوڕ و تینێکی به بزاڤی ره زگاریخوازی گه لانی وه زاڵه هاتووله ده ستی دیکتاتۆران و حاکمانی توتالیتێرداوه ، بزاڤێک که هیچ ماشێنێک و ئامرازێکی سه‌رکوتکه‌رانه ده‌روه‌ستی نایه و عه زمی خه ڵک جه زمه له راماڵین وروخاندن و به زبڵ دانی مێژوو سپاردنی ئه وزاڵمانه ،\nئایه بیرو له وه نه کردۆته وه ئه گه ر هاتوو به هارێکی عه جه می رووبدات ته کلیف وچاره ی ئێمه ی گه لی کورد به و په رشو بڵاویه چ ده بێ ؟\nپێتان وا نیه له‌م ته‌فره‌قه و پاشا گه‌ردانیه دا کێ و چ که‌سان و چ گروپ گه‌لێک دێنه ئاراوه و چ کاره‌ساتێک روو ده‌دات ؟\nئایه پێتا‌ن وا نیه هه رئێستا به چ شێوه یه ک خه ریکی راکێشانی گه نجان و لاوانی رۆژ هه ڵاتی کوردستانن وبه چ شێوازێک خه ریکین بۆ رۆژی خۆی پلان و به ر نامه رێژی ده که ن؟\nبه رێزان تکاتان لێ ده که م هه تا لافاو ئه ویش چ لافاوێک ، هه ڵ نه ستاوه وه خۆ وه رنه وه و به حیکمه ت و درایه ت و روحی له خۆ بورده یی و نیشتمان په روه ری به نداوێکی پته و وکۆنکرێتی یه کێتی و یه ک ریزی هه ڵ به ستن ، به ڵام ئه گه رهاتوو ئه و لافاوه هه ستا ئیتر دره نگ ده بێ و په شیمانی و به رد به ئه ژنۆ شکاندن و یه کتر تاوانبار کردن سودی نامێنێ ، هیوادارم ئه و رۆژه نه یه ت ، به ڵام خودا نه کات ئه رۆژه بێت ئه وه ئێوه ن له هه مبه ر گه ل وشه هیدان و مێژوودا به رپرسیارن ،\nجا به و په ری رێز وئیحترامه وه ئه وه ریش و ئه وه ش مقه ست.\nبه سپاسه وه


NRT TV | عێراق | هەڵوێستى ئێران بەرامبەر لابردنی عەبدولمەهدی ئاشکراکرا\nیەکەم لێدوانی تویتەر دوای هاککردنی هەژماری دەیان کەس و لایەنی بەناوبانگ\nهەڵوێستى ئێران بەرامبەر لابردنی عەبدولمەهدی ئاشکراکرا\n28197 جار خوێندراوەتەوە\nئێران هه‌ڵوێستى خۆى سه‌باره‌ت به عادل عه‌بدولمهدی راگه‌یاندووە و لەگەڵ ئەوەدا نییە دەستلەکاربکێشێتەوە.\nبە پێی چەند سەرچاوەیەکى عێراقی کە بە ڕۆیتەرزیان ڕاگەیاندووە، ئێران لە کۆبوونەوەیەکدا بە بەرپرسانی عێراق و لایەنە سیاسییەکانی ڕاگەیاندووە، کە لەگەڵ مانەوەى عادل عەبدولمەهدییە و نایەوێت لە ئێستادا دەستلەکاربکێشێتەوە.\nلە هەواڵەکەى ڕۆیتەرزدا هاتووە، كۆبوونه‌وه‌یه‌كى نهێنى له‌به‌غدا پایته‌خت له‌نێوان لایه‌نه شیعه‌كاندا ئه‌نجامدراوه و تیایدا قاسم سلێمانی فه‌رمانده‌ى سوپاى قودسی ئێران ئاماده‌ى بووه و جه‌ختى له‌سه‌ر ئه‌وه كردووه‌ته‌وه كه ئه‌وان له‌گه‌ڵ ئه‌وه‌نین عادل عه‌بدولمه‌هدى له پۆستى سه‌رۆك وه‌زیران دووربخرێته‌وه.\nئەوەش خراوەتەڕوو "له‌و كۆبونه‌وه‌یه‌دا قاسم سلێمانى به هادى عامرى سه‌رۆكى هاوپه‌یمانى فه‌تحى راگه‌یاندووه كه پێویسته به‌رده‌وام بن له‌پاڵپشتى عادل عه‌بدولمه‌هدى".\nئەمەش لە کاتێکدایە لە ئێستادا به‌شێك له لایه‌نه سیاسییه‌كان له‌ژێر فشاری خۆپیشاندانه‌كاندا داواى ده‌ستله‌كاركێشانه‌وه‌ى سه‌رۆك وه‌زیرانیان كردووه و به‌رهه‌م ساڵح سه‌رۆك كۆمارى عێراق رايگه‌یاند كه عه‌بدولمه‌هدى قایل بووه بۆ ده‌ست له‌كاركێشانه‌وه له‌و پۆسته‌كه‌ى.


سارا ته‌ها: جلوبه‌رگی كوردیی ژنان ئیكسسواراتی زۆری تێدایه ئه‌مه‌ش ده‌رخه‌ری ئه‌وه‌یه ژنی كورد به سه‌لیقه‌یه\n:: PM:01:24:23/01/2021 \nسارا ته‌ها دیزاینه‌ری جلوبه‌رگ و دامه‌زرێنه‌ری بڕاندنی جلوبه‌رگی ژنانی "سارا لامێر"، له كاتێكدا ئه‌ندازیاری كاره‌بایی فڕۆكه‌ی B2یه، یه‌كه‌م ژنه ئه‌و بڕوانامه‌یه وه‌رده‌گرێت له عێراق و وڵاتانی عه‌ره‌بی، بیری له‌وه كردووه‌ته‌وه جلوبه‌رگی كوردی ژنان له كۆڵێكشنێك كۆ بكاته‌وه و به دنیادا بڵاویان بكاته‌وه، له چاوپێكه‌وتنێكدا له‌گه‌ڵ "وشه" له‌سه‌ر چه‌ند بابه‌تێك ده‌دوێت.\n*چۆن ده‌ستت به كاری دیزانكردن بۆ جلوبه‌رگی ژنان كرد، له كاتێكدا خۆت باڵاپۆشی، ئه‌وه كێشه‌ی بۆت دروست نه‌كرد كه نه‌توانی به ئازادانه كاری زیاتر بكه‌یت؟\nبه پێچه‌وانه‌وه له سه‌ره‌تای كاركردنه‌وه خۆم پێوه‌ست به ڕێكار و یاسا ئاینییه‌كانه‌وه نه‌كرد و به‌دڵ و ویستی خۆم كارم ده‌كرد، ئه‌وه‌ی به‌لامه‌وه گرنگ بوو، دیزاینێكی جوان بۆ ژنان بخه‌مه بازاڕه‌وه، ئێمه‌ش له عێراق و هه‌رێمی كوردستانین، ببینه خاوه‌نی بڕاندنی جلوبه‌رگی خۆمانین، یه‌كه‌م كاریش دیزاینم كرد بۆ ژنان بوو كه باڵاپۆش نه‌بوون، دواتر به‌رده‌وامیم به‌كاره‌كه‌م دا بۆ چه‌ندان دیزاینی جوان و ئه‌وكات كه كاره‌كانم ناوبانگی بڵاو بووه‌وه، ئینجا به‌شێكم كرده‌وه بۆ ژنانی باڵاپۆش، كۆتا كۆڵێكشنم بۆ ژنانی سفوور بووه، من كاتێك هه‌ر دیزاینێك ده‌كه‌م له هزری خۆمدا ڕێ به‌خۆم ناده‌م بیر له بابه‌تی باڵاپۆشی و ناباڵاپۆشی بكه‌مه‌وه، هه‌ندێك جاریش هه‌یه ده‌كرێت ژنان باڵاپۆش جلوبه‌رگی ژنانی سفوور به‌كار بهێنن و دیزاینه‌كانیان بكڕن، به‌ڵام خۆیان پۆشته‌ی بكه‌ن. به‌ڵام بیرمان نه‌چێت زۆربه‌ی جلوبه‌رگ و عه‌زیه‌ی ئاهه‌نگه‌كان ده‌بێت كراوه بن.\n*بۆچی بیرت كرده‌وه كاری دیزاینی جلوبه‌رگ بكه‌یت و په‌ره به‌كاره‌كه‌ت بده‌ی؟\nڕاستییه‌كه‌ی ژنان له عێراق و هه‌رێمی كوردستان كاتێك سه‌ردانی مۆڵێك ده‌كه‌ن یان بڕاندێكی جلوبه‌رگ، ته‌نیا دوو یان سێ جۆر ده‌بینن، ئه‌گه‌ر هه‌ستت پێ كردبێت زۆربه‌ی ژنان هه‌مان جلیان له‌به‌ره، ئه‌مه بۆ ئه‌وه ده‌گه‌ڕێته‌وه ئه‌وانه‌ی جلوبه‌رگی ژنان ده‌هێنن بۆ وڵاتمان، پیاون و هیچ هه‌ستێكی دیزاینیان نییه، نازانن ئێمه‌ی ژن حه‌زمان له چییه. بۆیه بیرم كرده‌وه خۆم وه‌ك ژنێك ئه‌و كاره بكه‌م و زیاتر له هه‌ستی كچانه تێده‌گه‌م وه‌ك له پیاوێك، كاری ده‌ستی و دیزاینی خۆماڵی جیاوازتریشه به‌هۆی ئه‌وه‌ی له ڕۆحی ژنێكه‌وه ده‌رده‌چیـَت، ئه‌و پارچه جله و به‌رهه‌مه‌كه خۆماڵییه و كه‌ره‌سته‌كان ئه‌سڵترن كه به‌كار دێن، قوماشی به‌كارهاتوو له نمره یه‌ك ده‌بێت به‌راورد به جلوبه‌رگه بازرگانییه‌كان كه زۆربه‌ی ستۆكن و بۆ وڵاته‌كه‌مان ده‌یهێنن.\n*خه‌ون چییه كاتێك بڕاندنی جلوبه‌رگی ژنانی "سارا لامێر"ت دانا؟\nده‌مه‌وێ به دنیا بڵێم ژنانی ئێمه‌ش هیچیان كه‌متر نییه و ته‌نیا هاوكاری ناكرێن، جگه له‌وه ده‌مه‌وێت جلوبه‌رگه‌كانم زیاتر به‌ره‌و جیهانی بڕۆن و سنووری هه‌موو وڵاتان ببڕن، به‌تایبه‌ت به‌شداربم له نمایشی كۆڵێكشنی ساڵانه‌ی جلوبه‌رگی دیزاینه‌رانی دنیا، له فڕه‌نسا كه بڕیاره ئه‌مساڵ به‌شداری بكه‌م له چه‌ند نمایشێكی وڵاتانی ئه‌وروپادا، ئه‌مه بۆ من ده‌ستكه‌وتێكی گه‌وره ده‌بێت، له‌گه‌ڵ ئه‌وه‌ی ئێسته له 26 وڵات و ناوخۆ و شاره‌كانی هه‌رێمی كوردستانیش داواكاریی زۆری له‌سه‌ره، به‌ڵام هێشتا له كاركردن به‌رده‌وامم و دڵنیام به خه‌ونه‌كه‌م ده‌گه‌م. له زۆربه‌ی وڵاتانی ئاسیا داواكاری و ناسراوی له‌سه‌ر بڕانده‌كه‌م هه‌یه و ده‌مه‌وێ زیاتریش بێت.\n*یه‌كه‌م كارت چۆن ده‌ست پێ كرد؟\nبیرمه بۆ به‌شداری له ئاهه‌نگێكی بووك گواستنه‌وه به‌شداریم كرد، كاتێك بینیم هه‌موو ژنان هه‌مان ستایل و دیزاینیان له‌به‌ره كه له چه‌ند مۆدێلێك ده‌رنه‌ده‌چوو، بۆ ئاهه‌نگی دواتر له‌سه‌ر دیزاینی "جاڵجاڵۆكه" خۆم عه‌زێیه‌كی ئاهه‌نگی شه‌وانم بۆ خۆم دروو كه به بڕوای من یه‌كه‌م جار بوو ئه‌م جۆره دیزاینه بیری لێ بكرێته‌وه، دوای ئه‌وه‌ی خۆم دیزاینم كرد و خۆشم دووریم، هاوڕێیه‌كانم زۆریان به‌دڵ بوو، داوكاری له‌سه‌ر كاره‌كه‌م زۆر بوو، جگه له‌وه‌ی زۆر متمانه‌م به‌خۆم بوو، بۆیه گه‌یشتم به‌وه‌ی ئێسته كه هه‌مه.\n*بیرت نه‌كردووه‌ته‌وه له كوردستان كاتێك ئه‌وه‌نده داواكاری له‌سه‌ر كڕینی بڕانده‌كه‌ت هه‌یه، پێشانگایه‌ك بۆ كاره‌كان بكه‌یته‌وه؟\nزۆر هه‌واڵی جوان و خۆشه‌ویستی و وه‌فاداریم له‌سه‌ر كوردستان بیستووه، جگه له مه‌به‌ستی كاره‌كه‌م، هه‌ست به ئاسووده‌یی ده‌كه‌م كاتێك سه‌ردانی ده‌كه‌م، زۆریش حه‌ز ده‌كه‌م زوو زوو سه‌ردانی بكه‌م، جگه له‌وه‌ی ئاگادارم و زانیاریم هه‌یه كه كورد ژنی زۆر به‌توانای هه‌یه له بواری به‌رگدروویی و دیزاین و جلوبه‌رگ و بابه‌ته‌كانی فاشیۆن كه ئه‌مه له عێراق زۆر كه‌مه، بۆیه به‌ڕاستی جێی شانازین، به‌دڵنیاییه‌وه له پلانمدا هه‌یه گه‌وره‌ترین پێشانگا بكه‌مه‌وه و بڕانده‌كه‌مه نمایش بكه‌م له ئاهه‌نگێكی جواندا.\n*داواكارییه‌كان بۆ چ وڵاتێك زۆرن؟\nیه‌كه‌م جار له كوێت و سعوودیه و دواتر ئه‌نده‌نووسیا، له ناوخۆی عێراق و سوێد و نه‌رویج و ئه‌ڵمانیا و شاره‌كانی هه‌رێمی كوردستانیشدا، زۆرترین داواكاریم بۆ ئه‌وێیه، له یه‌كه‌م جاری ده‌ستپێكمه‌وه تا ئێسته، بۆیه به‌ڕاستی بیرم كردووه‌ته‌وه لقێكی بڕانده‌كه‌م كه ئێسته له دنیادا له بواری فاشیۆن دیزاین به ماوه‌یه‌كی كه‌م توانیومه بگه‌مه ئاستی 12 كه بۆ من زۆر پله‌یه‌كی به‌رزه، یه‌ك لقی بڕانده‌كه‌م له هه‌ولێری پایته‌ختی كوردستان بكه‌مه‌وه.\n*په‌یامت بۆ ژنان چییه؟\nبه‌هۆی ئه‌وه‌ی ئێسته زیاتر له ژنانی كورده‌وه نزیكم و زۆر شانازی به‌تواناكانیانه‌وه ده‌كه‌م، بۆیه ڕووی په‌یامه‌كه‌م ده‌خه‌مه ئه‌وان و پێیان ده‌ڵێم، هه‌موومان ژنین و توانای زۆرمان هه‌یه، به تاك و به كۆ ده‌توانین كاره‌كانمان بكه‌ین و بگه‌ین به‌خه‌ونه‌كانمان، ئێوه به‌هێزترین ژنن كه بینیومه په‌ره‌ی زیاتر به‌خۆتان بده‌ن، تا ناوی كوردستان و شاره‌كه‌تان به‌رز بكه‌نه‌وه و بیده‌ن به گوێی ته‌واوی دنیادا.\n*پلانی ئاینده‌ت چییه؟\nده‌مه‌وێ كۆڵێكشنی نوێم جلوبه‌رگی ژنانی كوردی بێت، به‌تایبه‌ت له‌سه‌ر جلی كوردی ژنانی كوردستان به ته‌واوی چیرۆكه‌كانیانه‌وه كاریان له‌سه‌ر بكه‌م و به ته‌واوی دنیادا بڵاوی بكه‌مه‌وه، چونكه جلوبه‌رگێكی زۆر جوانه و شانازییه بۆ ژنان و پڕه له جوانی و چیرۆكی سه‌ركه‌وتن و جلێكی پۆشته‌یه. ئه‌مه جگه له‌وه‌ی ڕه‌نگی زۆر و ئیكسسواراتی زۆری تێدا به‌كار دێت كه ئه‌مه له خۆیدا پێشانی ده‌دات ژنی كورد چه‌ند به سه‌لیقه بوونه و تا ئێسته‌یش.\nله‌لایه‌كی تره‌وه بڕیارم داوه 30 كۆڵێكشنی زانكۆیی نوێی به قیاسه‌كانی 10*10 بڵاو بكه‌مه‌وه، هه‌موو دیزاینه‌كان بۆ باڵاپۆش و سفوور ده‌بن، تێكه‌ڵه‌یه‌كی دیزاینی جلوبه‌رگی ژنانی ئه‌وروپی و ڕۆژهه‌ڵاتی ده‌بێت. زیاتر بابه‌ته‌كان كلاسیكی ده‌بن و ده‌چنه‌وه سه‌ر دیزاینی ژنه شاهانه‌ییه‌كان. چونكه به‌رده‌وام ده‌مه‌وێت ژنان وه‌ك شاژن پێشان بده‌م له كۆمه‌ڵگه‌دا، بۆیه هه‌وڵ ده‌ده‌م جلوبه‌رگه‌كان له ئاستێكی باڵادا دیزاین بكه‌م.\nسارا ته‌ها دیزاینه‌ری جلوبه‌رگ و دامه‌زرێنه‌ری بڕاندنی جلوبه‌رگی ژنانی "سارا لامێر"ـه، خاوه‌نی بڕوانامه‌ی ئه‌ندازیاری كاره‌باییاتی فڕۆكه‌ی B2ـه، خه‌ڵكی به‌سڕه‌یه و له به‌غدا داده‌نیشێت، ئێسته له كه‌رتی فڕۆكه‌وانی عێراقی كار ده‌كات و به‌رده‌وامه له دیزاینكردن و خسته بازاڕی جلوبه‌رگی نوێی ژنانه‌وه، هاوسه‌رگیری كردووه و خاوه‌نی منداڵه.


کارۆخ ھاشم : لە ھەموو شارەکانی کوردستان داخوازی لەسەر کارە ھونەرییەکانم ھەیە – CHRA.TV\nسەرەتا / وتار و بیروڕا / دیمانە / کارۆخ ھاشم : لە ھەموو شارەکانی کوردستان داخوازی لەسەر کارە ھونەرییەکانم ھەیە\nCHRA.TV 06/09/2021\tدیمانە, وتار و بیروڕا\nھەڤپەیڤین- کامەران حاجی ئەلیاس\nھونەری کاردەستی ، یەکێکە لەو ھونەرانەی کە دەتواندرێت ، کاری سەنج راکێش و کللتوری نەتەوەکان لەرێگەی ئەم ھونەرەوە نمایش بکرێت لە ھەمان کاتدا ھەر لەرێگەی ئەم ھونەرەوە کلتووری نەتەوەکان بەیەکتری ئاشنا بەکرێن ،زۆر جاریش ئەم جۆرە ھونەرە وەکو بازرگانی کاری پێوە کراوە .\nئەم جۆرە ھونەرە پێویستی بەسەلیقەیەکی باشی ھونەری دەبێت، یەکێک لەو کەسانەی ئەم کارە ھونەرییە دەکەن بەرێز (کارۆخ ھاشم سعید)-ە دانیشتووی قەزای رواندزە لەنزیکەوە بەسەرمان کردۆتەوە ئەم گفتوگۆیەمان لەگەڵ دا ئەنجام دا:\n*پێمان باشە سەرەتا باس لە چۆنییەتی ئاشنا بوونت بە ھونەری کاری دەستی بکەیت.\n-سەرەتا ئاشنا بوونم بە ھونەری کاری دەستی بۆ سەردەمی منداڵیم دەگەرێتەوە، کاتێ لە قوڕ شێوەی جۆراوجۆرم دروست دەکرد، بەم شێوەش لەرێگەی کاری بەردەوام و ئەزموون ، پەرەم بەتواناکانی خۆم دا تا ئەو ئاستەی توانیم شارەزایەکی باش لە ھەموو جۆرەکانی کاری دەستی پەیدا بێت ، بگەمە ئەو ئاستەی ئێستا.\n* کێن ئەوانەی ھاوکارو پاڵپشت بوون ، ئایا ھیچ خوولی ھونەریت بینیوە؟\n-سەرەتا ھاوکاری و پاڵپشتم دایک و باوکم زۆر ھاوکارو پاڵپشتم بوون ، بەجۆرێک ھانی زۆریان دام بۆ ئەوەی ،لەسەر کارەکەم بەردەوام بم، ئێستاش ماڵەوە بەگشتی و بەتایبەتی خێزانەکەم ،کەئەویش ئارەزووی ھونەری کاری دەستی ھەیە، لەگەڵم فێری ئەم ھونەرە بووە ھاوکارێکی باشی کردووم ، بەداخەوە تا ئێستا لە شارەکەمان خوولی ھونەری بۆ ھونەری کاری دەستی نەکراوەتەوە،بۆشم نەگونجاوە لە دەروەوەی شار بەشداری خوول بکەم ، بۆیە بەشداری ھیچ خوولێکی ھونەریم نەکردوە.\n*ئەو کەرستانەی لە کارەکانت بە کاردنیت لە چی پێک ھاتوون؟\n– ئەو کەرستەو ئامێرانەی بە کاری دەھێنم ، جۆراوجۆرن ، بەڵام بەگشتی کەرەستەکان پێک ھاتوون لە دار و تەختە+سوف+گونیەو پەت و داوی موو +مۆری و یاقوت وەکۆمەڵێ دەرمانی تر لەگەڵ ھەندێ مادەی وەک و غەڕە وارنیش واتا ڕەونەق و چەسپ.\n* بەشداری پیشانگەی تایبەت ، یان ھاوبەش بە کارەکانت کردوە؟\n– ئەوەی راستی بێت ، خۆمان بۆ پیشانگەی تایبەتی ئامادەکردبوو ، ھەموو مادەکانیش ئامادە بوون ، بەڵام بەداخەوە ، بەھۆی بڵاوبوونەوەی نەخۆشی ڤیارۆسی کۆرۆنا پیشانگایەکە دواکەوت ، ھیوادارم بەزووترین کات ئەم نەخۆشە نەگریسە کۆتایی بێت ، دەرفەت ھەبێت ئەم چالاکییە ئەنجام بدەین.\n* لە رووبای بازرگانییەوە سوودت لە کارەکەت بینیوە ؟\n– پێم وایە کارێکی ئاسییە ، بتوانم لەرێگەی کاری ھونەری دەستی، بتوانم داھات بۆخۆم کۆبکەمەوە کارەکانم سوپاس بۆ خودا لە ھەموو شارەکانی کوردستان داخوازی لەسەر کارە ھونەرییەکانم ھەیە،بۆیە سوود و قازانجم لە کارەکەم بینیوە.\n* پێشوازی ھاوڵاتیان لە کارەکانت چۆن دەبینی؟\n– بەھۆی ئەوەی ھیچ دوکان و یان شوێنێکی دیارکروام نییە بۆ نمایش کردنی کارەکانم نیە تەنھا لە ڕێگەی تۆڕەکۆمەڵاتییەکانەوە وەکو فەیسبوک و انستا گرام.. کارە ھونەرییەکانم نمایش دەکەم ، تەنیا لەم رێگەیەوە ، ھاوڵاتیان کارەکانم دەبینن.\n* بۆ ئەنجام دانی کارێک چەند کاتت پێویستە؟\n– کاتەکان بەپێی شێوەوفۆرم و جۆری کارەکە دەبێت، ھەندێ بابەت ھەیە کاتی زۆر ناوێ ،بەڵام ھەندێ بابەت ھەیە کات ماوەی زۆری دەوێت ، بە تایبەتی کاری دەستی کەلە دار بێت .\n* پێتان باشە چی بکرێت ، بۆ پێشڤەچوونی ھونەری کاری دەستی؟\n– بە بۆچوونی خۆم، ئەو کەسانەی کاری دەستی دەکەن پێویستە لەلایەن ھەردوو کەرتی حکومی و تایبەت ، گرنگیەکی زۆریان پێ بدرێت وپاڵپشتی بکرێن، بۆ ئەوەی بەردەوام بن لە کارەکانیان و بەرھەمەکانیان پێشکەوتووتر بێت ،ئەمەش لە رێگەی کردنەوەی پێشانگا و دابین کردنی کەرستەو شوێن بۆ نمایش کردنی کارەکانیان.


"ͪڬ�ڵ�ڨ�"�� �Ҷ���. ��ڶ ���� ʵ���ҵ� ���� ʵ��� ��ڻ�ҹ���.\n���� ʾھ�ڶ �ҡ����.\n� �ؾھʷ��� ��� ����������� ����յ�.\n[����-��] �� ͵յ�ڵ� �����صڵ�. ��ڶ �� ͵յ� �ҷ�ʵյ�\n�� ���� ͵ڵ� � ���ʭڨ "�͡�ڻ� �ҵԹ�"���ҷ����� ͵յ� �ҷ�ʵ�.\n���ٵ�ٻʭڭ����ҵ� ���ԡڡ�ڵ�ٻʭڭ����. ʾھ��»ڻ����⹵� ���ڤ�ԡڢ����-\n��ʹ ʾھ�ٻ��»ڻ�����, ��չ�ٻ�ǻ��ʹڸԡ���ҵ� ͸Իڻ���. ��ڶ� �ԭڨյ�\n����⵵� �ԭڭҳ�����Ի���๹ "��ڶ� �ԭڨ�"�� ����� �ҡԭڨ�ڭ�µ�-\n����⹵� �صڵ� �˵�. �ҳ� ʡڡҹػبک��յ� ʡڡҵ� ��ǹڵ� ��Ż���\n���. ���� �ؤڤ���� �ҳ� �بک���, �շ��� �بکԵ�ھ�ڵ�. �- ��� ����µ�\n��� �� ๵���, ������ �صڵ�ԭҳ� �ػڻ�෵�ھ�ڵ�.\n[����] Ͷ��� ���� �ҷ��� �ؤڤ�� ͵ڵ� ͻڻ�Ի��ҳ��\n����ʵ��� �� �ҳ� ���ҡҵ� � �Ҷҷ������. ��ڶ �ԭڭҳ�ڰԵ��� ʾھ�,\n��Ԫҹ� ��Ҥ⵵� ���ʧڢ����ʹ ������ ���ʹڸ���ʹ ʵڵҵ� ����\n@�ԧ��ö: � �. �ԨکԵ�ھ�ڵ�


فەلسەفە و كرۆنا ڤایرۆس - محه‌مه‌د جه‌وده‌ت\n11/6/2020 - 13:23\nنووسینی: موحمه‌د جودەت\nمامۆستا له بەشی فەلسەفەی زانکۆی سەلاحەددین\nفەلسەفە ئامرازێکی ژیرییه، بۆ تێگەیشتن لە خۆد و گەردوون و باشترکردنی ژیانی تاک و کۆمەلگا, بۆیە ڕەواقییەکان پێیان وابوو، فەلسەفە بۆ هه‌موو تاكێك پێویستە، فەلسەفە بۆ ئەوە لەدایک بوو، کە مرۆڤ فێری شێوازی بیرکردنەوە و شێوازی ژیان بکات و له كێشه و گرفتی هزری و مۆراڵی بیپارێزێت. ھەروەھا ئامرازێکە بۆ بەھێزکردنی (مناعە) بەرگرییە، بۆ پاراستنی ھزر و جەستە، لەھەموو ڤیرۆسێکی ھزری وجەستەیی.\nھەر کۆمەڵگه‌یەك فەلسەفەی نەبێت یان بایەخی پێنەدات و به‌لایه‌وه گرنگ نه‌بێت، بێگومان ئەو کۆمەڵگه‌یە ھیچ کات بەختەوەر و ئازاد نابێت, ھەمیشە لە نەفامیدا دەژی, ناتوانێت ڕەش و سپی لێک جیابکاتەوە, به داخه‌وه به‌شێكی زۆری خه‌ڵكی كۆمه‌ڵگه‌ی ئێمه، فه‌لسه‌فه‌دۆستان به شێت و موعه‌قه‌د و بێدین ناوزه‌د ده‌كه‌ن، ئه‌مه‌یش وایكردووه، كه هۆشیارییه‌كی درووست، له به‌رانبه‌ر بوون و ژیان و چۆنێتی تێگه‌یشتن له كێشه و ئاریشه‌كان سه‌ر هه‌ڵنه‌دات.\nلە ئێستادا کە سەردەمی کۆرۆنایە، مرۆڤایەتی ژیانی کەوتووه‌تە مەترسییەوە، چونکە ئەم ڤایرۆسە، بۆ سەر ژیانی مرۆڤایەتی، هه‌ڕه‌شه‌یه‌كی جددییه, ڕەنگە پرسیار بکرێت ئایا فەلسەفەدۆستان یان ماموستا و قوتابییانی فەلسەفە و خۆێنەرانی فەلسەفە، چییان پێ دەکرێت یان رۆڵییان چیە، یان ئایا فەلسەفە لە سەردەمی کۆرۆنادا چ قسەیەکی ھەیە، ئایا قسەی تازەی بۆ گوتن پێیه؟\nڕەنگە زۆر کەس ئەم پرسیاره‌ی لە لا درووست ببێت، بۆیه به كورتی هه‌وڵ ده‌ده‌م، وه‌ڵامییان بده‌مه‌وه، فەیلەسوفی گەورە (ئیبن سینا)، رابەری فەلسەفەی پێده‌ڕۆیی (مشاء) دوو کتێبی به ناوه‌كانی (شیفاء و قانوون) هه‌ن، یەکه‌مییان لەبارەی پزیشکی و ئەویتریشییان لەبارەی فەلسەفەیە، کاتێک سەیری ناونیشانی کتێبەکان دەکەیت، بیرت بۆ ئەوە دەچێت کە کتێبی شیفا ناوی کتێبه پزیشکیکەی بێت و قانوونیش ناوی کتێبە فەلسەفییەکەی بێت، بەڵام بە پێچەوانەوەیە کتێبە فەلسەفییەکی ناولێناوە (شیفاء), بۆچی؟\nچونکە (ئیبن سینا) پێیوایە، فەلسەفە بۆ هه‌موو نه‌خۆشییه‌كی هزری شیفایه، بێگومان چییه‌تی مرۆڤیش به هزر و ڕه‌هه‌نده مۆراڵییه‌كه‌یه‌وه گرێدراوه، به واتایه‌كی تر، مرۆڤ له ڕێی هزر و مۆراڵه‌وه ده‌بێت به مرۆڤ، نه‌ك به هۆی جه‌سته‌یه‌وه، لەم ڕوانگەیەوە فەلسەفە بۆ ڕووبه‌ڕووبوونه‌وه‌ی كۆرۆنا ڤایرۆس، ده‌توانێت ڕۆڵێكی زۆرباش و كاریگه‌ری هه‌بێت، ڕەنگە کەسێک پرسیار بکات بڵێت چۆن ده‌توانێت ئه‌و ڕۆڵه‌ی هه‌بێت؟\nهه‌ر ڕووداو و پێشاتێكی چاوه‌ڕوان نه‌كراو، كه دێنه ئاراوه، وه‌ك ڕووداوی سه‌رهه‌ڵدانی كرۆنا ڤایرۆس و كه‌ره‌نتینه‌كردنی خه‌ڵك له ماڵه‌كانی خۆیاندا، به‌ر له هه‌موو شتێك شێوازی بیركردنه‌وه‌ی تاك و كۆمه‌ڵگه، له چۆنێتی ڕووبه‌ڕووبوونه‌وه‌ی ئه‌و ڤایرۆسه و چۆنێتی مامه‌ڵه‌كردن له‌گه‌ڵ ئه‌و دۆخه تازه‌دا، ڕۆڵی سه‌ره‌كی ده‌بینێت، به واتایه‌كی تر، له دۆخێكی وادا، مرۆڤ سه‌ره‌تا بیر له‌وه ده‌كاته‌وه كه چی بكات، كه‌واته شێوازی بیركردنه‌وه‌ی مرۆڤ، به‌سه‌ر ئه‌و پێشهات و سه‌ركه‌وتن به‌سه‌ر ئه‌و ڤایرۆسه‌دا، ڕۆڵی یه‌كلاكه‌ره‌وه‌ی ده‌بێت، واته هێزی بیركردنه‌وه و مه‌عریفه‌ی مرۆڤ، ده‌بێت زۆر بایه‌خی پێ بدرێت، ئه‌مه‌یش ئه‌و پێویستییه ده‌هێنێته ئاراوه، كه عەقڵ و دانایی ئیداره‌ی قەیرانەکان بکات, ھەروەھا وه‌زاره‌تی ته‌ندرووستیی بۆ ئه‌وه‌ی ڕێكاری خۆپارێزی و تاكپارێزی جێبه‌جێ بكرێت و خه‌ڵك پابه‌ندن به‌و ڕێكارییانه‌وه، پێویسته سوود له فه‌لسه‌فه‌زانان وه‌ربگرن، پێویسته له بڕیاره‌كانییاندا، ڕاوێژ به فه‌لسه‌فه‌زانان و هزرمه‌ندانی ئه‌م بوار بكرێت.\nمن لە کۆتاییدا دەپرسم: ئایا وەزارەتی تەندرووستی، سودی له توانای فه‌لسه‌فه‌زانان وه‌رگرتووه، یان له بڕیاری كه‌ره‌نتینه‌كردندا، ڕاوێژی به‌م توێژه كردووه؟\nئێمە لە بەشی فەلسەفە، بۆ خزمه‌تكردنی كۆمه‌ڵگه‌ی خۆمان درێغی ناكه‌ین و هه‌رچی پێویست بێت و له تواناماندا بێت پێیهه‌ڵده‌ستین، بۆیه هیوادارم له سه‌رهه‌ڵدانی هه‌ر دۆخ و پێشهاتێكدا، ڕاوێژ به‌م به‌شه بكرێت، تا هه‌موومان هاوكاری سه‌رخستنی وڵات بین، بۆیه ئه‌گه‌ر بمانه‌وێت به‌سه‌ر ئه‌م دۆخه‌یشدا سه‌ربكه‌وین، پێویسته هه‌ماهه‌نگی و ڕاوێژ له نێوانماندا هه‌بێت.


واشنتۆن مقه‌يه‌تيكردن كوردستان له كووچبه‌ره‌يل به‌رز نرخان\nشه‌فه‌ق نيوز/ حكومه‌ت هه‌رێم كوردستان، جه‌خت له‌وه كرد ك واشنتۆن مقه‌يه‌تيكردن كوردستان له فريه‌يى ئايينى له هه‌رێم و پشتگيرى كووچبه‌ره‌يل به‌رز نرخانگه‌و له‌نوو لايه‌نگرى له گرينگى گفتگوو كردگه له ناونى به‌غدا و هه‌ولێر وه‌خاتر چاره‌سه‌ر كيشه‌يل ناونيان.\nله‌ى باوه‌ته‌و، ماڵپه‌ڕ حكومه‌ت هه‌رێم له به‌ياننامه‌يگ ئه‌را(شه‌فه‌ق نيوز)وت: فه‌لاح مسته‌فا وه‌زير په‌يوه‌نديه‌يل خارجى له حكومه‌ت هه‌رێم كوردستان و به‌يان سامى عه‌بدولڕه‌حمان نوێنه‌ر حكومه‌ت هه‌رێم كوردستان له وڵاته‌يل يه‌كگرتگ دانيشتن وه‌ل وه‌رپرسه‌يل ئداره‌ى ئه‌مريكى ساز كردنه ئه‌را خستن رووشنايى له‌بان هه‌وه‌جه‌ێ فيشتر به‌شدارى ئه‌مريكى له عراق.\nبه‌ياننامه‌گه وت: فه‌لاح مسه‌فا و به‌يان عه‌بدولڕه‌حمان له سه‌ردانيان ئه‌را وزاره‌ت وه‌رگرى ئه‌مريكى چه‌ويان كه‌فته‌سه رۆبه‌رت كارم وه‌زير وه‌رگرى ئه‌را كاروبار ئاسايش ناوده‌وڵه‌تى و مه‌سته‌فا جه‌خت له‌بان داوه‌ت حكومه‌ت هه‌رێم كردگه ئه‌را گفتگوو له‌بان بنه‌ماى ده‌ستوور عراقى و داواى دامه‌زرانن ميكانيزميگ ئاسايشى هاوبه‌ش كردگه له ناوچه‌يل كيشه له‌سه‌ر تا وه‌ختيگ مادده‌ى 140 جيوه‌جى ئه‌كريه‌ێد وه‌ل زيايكردن به‌شدارى وڵاته‌يل يه‌كگرتگ ئه‌را زه‌مانه‌ت ئاگربه‌س و جيوه‌جيكردنى و چاره‌سه‌ر ناكووكيه‌يل له‌ڕێ گفتگوو.\nجى باسه، به‌ياننامه‌گه هه‌ميش وت: مسته‌فاو عه‌بدولڕه‌حمان سه‌ردان وزاره‌ت خارجيه‌ى ئه‌مريكييش كردنه و چه‌ويان كه‌فته‌سه مايكڵ كوزاك ده‌سميه‌تده‌ر ئه‌ميندار گشتى كاروبار ديموكراسى و مافه‌يل ئاده‌ميزاد و نوكس سامس راوێژكار تايبه‌ت ئازادى ئايينى و باس له بارودوخ پيكهاته‌يل ره‌گه‌زى و ئايينى و حاڵه‌ته‌يل ئنسانى كردنه له عراق و كوردستان و له‌ى باوه‌تيشه‌و كوزاك ئه‌وه ده‌رخستگه ك حكومه‌ت ئه‌مريكى دگان وه هه‌وڵ حكومه‌ت هه‌رێم ناگه له مه‌سه‌له‌ێ مقه‌يه‌تيكردن جه‌ماعه‌ته‌يل ئايينى و مقه‌يه‌تيكردن كووچبه‌ره‌يل.\nعه‌بدولمه‌هدى مه‌سه‌له‌ى داهات كه‌ركوك يه‌كلاوه كرد\nعه‌بدولمه‌هدى واده‌ى كووتايى ته‌واوكردن حكومه‌ته‌گه‌ێ ديارێ كرد\nبارزانى ئاشكراى شماره‌ى په‌نابه‌ره‌يل سوورى كرد له هه‌رێم كوردستان\nبارزانى له‌وه‌ر ده‌سميه‌تداين پێشمه‌رگه‌و هيزه‌يل عراقى سوپاسگوزارى له ئه‌ڵمانيا ئه‌كا\nهه‌ردوگ حزبه سه‌ره‌كيه‌گه گفتگوو تازه ئه‌را دامه‌زرانن حكومه‌ت كوردستان ئه‌نجام ئه‌يه‌ن\nئۆپراسيۆن سه‌ربازێ له 7 ئاوايى له مه‌رز سه‌ڵاحه‌دين ده‌سوه‌پيكرد\nقايمترين شه‌پۆل "سه‌ردێ" روێ له شاره‌يل عراق و هه‌رێم كوردستان ئه‌كا\nواشنتۆن: ئامانجمان "قورتاربوين له ئه‌سه‌د" نيه\nحه‌لبوسى و جبه‌ير باس دامه‌زرانن ئامێره‌يل كردن له به‌غدا له‌وه‌ر ئى هووكاره\nيه‌كه‌م توانج ئه‌مريكى له‌باره‌ێ كانديدكردن نێچيروان بارزانى ئه‌را سه‌رۆكايه‌تى هه‌رێم\nروسيا خوزياره زياتر په‌ره بيه‌ێده په‌يوه‌نديه‌يلێ وه‌ل كوردستان وه‌تايبه‌ت له‌بوار كشتوكاڵ\nبه‌غدا وه فه‌رمى ده‌سكرده داين مووچه‌ى خانه‌نشينى مسريه‌يل\nپارتى: ئه‌يه شيوازمانه ئه‌را پاريزگار كه‌ركوك و هه‌وه‌جه وه‌باس وه‌ل يه‌كێتى ناكا له‌باره‌ى داد\nراپۆرتيگ ئه‌مريكى هه‌وڵه‌يل ئيران ئه‌را هاوردنه‌وه‌ى ئمبراتۆريه‌ت له ناوچه‌گه ده‌رخست\nبريتانيا داين فيزا وه عراقيه‌يل ره‌ته‌و ئه‌كا


✌ جومعە عەبد شەهیدان\n📅 کاتی تۆمارکردن Nov 30 2019 10:32AM\nئێوارەی 29-11-2019ی لە هێرشی تیرۆریستانی داعش بۆسە [ زۆرتر... 👁] ✖ ✖ 0 1 ✔ 80% ✍ ب.ج. 30-11-2019 10:32:53\n💚 جومعە عەبدوڵڵا قادر ئەنفالکراوان\n📅 کاتی تۆمارکردن Jun 26 2012 10:38AM\n👁 ئەم بابەتە 1,914 جار بینراوە\n30خەڵکی گوندی عەسکەر، تەمەن [ زۆرتر... 👁] ✖ ✖ ✖ 0 0 ✔ 64% ✍ هـ.ب. 26-6-2012 10:38:10\n✌ سەباح جومعە عەبدوڵڵا کاکەیی شەهیدان\n📅 کاتی تۆمارکردن Jun 9 2015 8:54PM\n(1957/ خانەقین – پارتی کاری سەربەخۆی کوردستان)، لە [ زۆرتر... 👁] ✖ ✖ ✖ 0 0 ✔ 64% ✍ م.ب. 9-6-2015 20:54:52


لەدانیشتنی پەرلەمانی کوردستاندا گرژی و ئاڵۆزی دروستبوو و بەوتەی خۆی، شیرین ئەمین، پەرلەمانتاری گۆڕان لەدوای ئەوەی باسی ڕووداوەکانی کیمیابارانکردنی هەڵەبجە وهێنانی سەربازی ئێرانی و ئازادکردنی جاش و مستەشارەکانی کردووە، پەرلەمانتارانی یەکێتی هێرشیانکردووەتەسەر.\nئەمڕۆ سێشەممە 16ی ئازاری 2021 لەساڵیادی مەرگەساتی کیمیابارانکردنی هەڵەبجەدا، پەرلەمانی کوردستان بە ئامادەبوونی شەش وەزیری حکومەتی هەرێم کۆبوونەوەیەکی ئەنجامدا لەوبارەیەوە ئەنجامدا.\nلە میانەی دانیشتنەکەدا، شیرین ئەمین، ئەندامی فراکسیۆنی گۆڕان لە پەرلەمانی کوردستان، ڕایگەیاند، "ئەو جاش و مستەشارانەی کەسوکاری ئەو و خەڵکیان ئەنفال کردووە و ئەو فڕۆکەوانەی کیمیابارانی هەڵەبجەی کردووە، ئازادکراون" و لەدوای ئەوە پەخشی ڕاستەوخۆی پەرلەمانی کوردستان ڕاگیرا.\nشیرین ئەمین، لە هەژماری خۆی لە تۆڕی کۆمەڵایەتی فەیسبوک نوسیویەتی، " دوای کۆمەڵێک وتەی ڕاستەقینەم لەسەر هەڵەبجە و هێنانی سەربازی ئێرانی بۆ هەڵەبجە سەرجەم وتەکانمیان لە پڕۆتۆکۆڵ سڕیەوە و فراکسیۆنی یەکێتی هێرشیان کردە سەرم."


ئه‌م مانگه سه‌رۆكی هه‌رێمی كوردستان هه‌ڵده‌بژێردرێت\nپارتی دیموكراتی كوردستان ئاشكرای ده‌كات، کۆتایی ئەم مانگە سەرۆکی هەرێمی کوردستان هەڵدەبژێرن و سەره‌تایی مانگی داهاتووش، سەرۆکی هەرێمی کوردستان کاندیدی راسپێدراو بۆ پێکهێنانی حکوومەت رادەسپێرێت.\nله‌كاتێكدا جارێكى دیكه باس لە رێککەوتنێکی سێ قۆڵی دەکرێت بۆ پێکهێنانی حکوومەت و گۆڕانيش پێشوازی لێ دەکات, بەڵام وه‌ك هێمن شێخانی, بەرپرسی مەکۆی هەولێری ئه‌و بزووتنەوەیه ئاماژه‌ی پێ ده‌كات، ئه‌وان مەرجیان هەیە, ئەویش ئەوەیە كه نابێت ئه‌و رێككه‌وتنه بۆ دابه‌شكردنی پۆسته‌كان بێت، چونكه قسەکردن لە سەر دابەشکردنەوەی پۆستەکان کۆتایی هاتووە, به‌لام رێککەوتنە سێ قۆڵییەکە بۆ دروستبوونی متمانە گرنگه.\nله‌م باره‌یه‌وه زانا مه‌لا خالید، په‌رله‌مانتاری كوردستان له فراكسیۆنی پارتی ده‌ڵێت: "هه‌وڵ ده‌ده‌ین به‌ر له كۆتاییهاتنی مانگی 3، پرسی سه‌رۆكایه‌تیی هه‌رێم به كاراكردنه‌وه‌ی دامه‌زراوه‌كه‌ی و هه‌مواركردنه‌وه‌ی یاساكه‌ی یه‌كلایی بكه‌ینه‌وه و سه‌رۆكی هه‌رێم هه‌ڵبژێرین، بۆ ئه‌وه‌ی له هه‌نگاوی داوتردا ئه‌و كاندیده‌ی بۆ پێكهێنانی كابینه‌ی نوێی حكوومه‌ت ده‌ستنیشان ده‌كرێت، له‌لایه‌ن سه‌رۆكی هه‌رێمه‌وه بۆ پێكهێنانی حكوومه‌ت راسپێردرێت و به‌ر له كۆتاییهاتنی مانگی 4، سه‌رجه‌می ئه‌و پرسانه یه‌كلایی بكرێنه‌وه".\nهەمواری یاسای سەرۆکایەتیی هەرێمی کوردستان هەنگاوی سەرەکیی پێکهێنانی حکوومەتە. لە هەفتەی داهاتووشدا هەوڵەکان بۆ ئەم مەبەستە لە پەرلەمانەوە چڕ دەکرێنەوە و یەکەم کاری پەرلەمانیش، هەمواری یاسای سەرۆکایەتیی هەرێمی کوردستان ده‌بێت, لە نێو لایەنەکانیش نزیك بوونەوە لە سەر هەمواری ئەو یاسایە هەیە.\n01 نوێترین هه‌ڵوێستی ئێران له‌باره‌ی دانووستان له‌گه‌ڵ ئه‌مه‌ریكا\n02 وێبسایتێكی ئیسرائیلی: ئه‌مه‌ریكا و ئێران به نهێنی كۆده‌بنه‌وه\n03 ئه‌مه‌ریكا دوا مۆڵه‌ت ده‌داته توركیا\n04 ئێرانیش كه‌شتییه جه‌نگییه‌كانی ره‌وانه‌ی ئاوه نێوده‌وڵه‌تییه‌كان ده‌كات\n05 نه‌جمه‌دین كه‌ریم بۆ كوردستان24: له به‌یروتم و به‌م زووانه دێمه‌وه كوردستان\n06 وه‌زاره‌تی پیشمه‌رگه داواكاری راكان جبووری ره‌تده‌كاته‌وه\n06 ئەڵمانیا هۆکاری کشاندنەوەی هێزەکانی لە عێراق ئاشکرا دەکات


حوکمى تەقەى خۆشی چیە لە شەرعى پیرۆزى ئیسلامدا؟: ماڵپەڕی وەڵامەکان\nهەمەجۆرحوکمى تەقەى خۆشی چیە لە شەرعى پیرۆزى ئیسلامدا؟\nحوکمى تەقەى خۆشی چیە لە شەرعى پیرۆزى ئیسلامدا؟\nالحمد لله والصلاە والسلام على رسول الله وعلى آله وصحبه وسلم ، أما بعد :\nبەڕاستی دەبێت مرۆڤی موسڵمان لەکاتی خۆشحاڵ بوون و بێزاربوونی دا پەیوەست بێت بە ڕەوشت و ئاکارە شەرعیەکانەوە و تەنها ئەو کارانە ئەنجام بدات کە لە ئاینی پەروەردگاردا ڕیگا پێدراوە .\nبۆیە یەکێک لەو کارانەی کە هەندێک لە موسڵمانان دوبارەی دەکەنەوە و بریتیە لە (تەقەی خۆشی) .\nلەڕاستیدا ئەم کارەش لەچەندین ڕووەوە هەڵەو سەرپێچی تێدایە کە بە ئیزنی خوای گەورە ئاماژەی پێدەکەین :\nسەرپێچی یەکەم : ترساندنی موسڵمان .\nیەکەێک لە ڕوون ترین سەرپێچیەکانی ئەم کارە (تەقەی خۆشی) بریتیە لە ترساندنی موسڵمان کە ئەم کارەش لە ئاینی پیرۆزدا حەرام کراوە و بەسەرپێچی دانراوە ، وەکو پێغەمبەری خوا ﷺ دەفەرمووێت : (لَا يَحِلُّ لِمُسْلِمٍ أَنْ يُرَوِّعَ مُسْلِمًا) رواه أبو داود. واتا : حەڵاڵ نیە بۆ هیچ موسڵمانێک کە موسڵمانێکی دیکە بترسێنێت .\nسەرپێچی دووەم : بەفیڕۆدانی پارە و سامان و ئيسراف كردن .\nیەکێکی دیکە لە سەرپێچی و کارە خراپەکانی تەقەی خۆشی بریتیە لە بەفیڕۆدانی ماڵ و سال لەڕێگایەکدا کە هیچ سودێکی نیە بەڵکو زیان بەخشییە ئەمەش کاریکی ناشرعیە وەکو پەروەرگارمان دەفەرمووێت : (إِنَّ الْمُبَذِّرِينَ كَانُوا إِخْوَانَ الشَّيَاطِينِ ) [ الإسراء : 27 ] واتا : بەڕاستی ئەوانەی کە زیادەڕەوی دەکەن لە بەفیڕۆدانی ماڵەکەیەندا لە حەرامدا ئەوانە براو دۆستی شەیتانەکان چونکە شەیتان فەرمان بەخەڵکی دەکات کە خۆیان بگرنەوە لە کاری چاکە و بەفیڕۆی بدەن لە خراپەدا .\nلە فەرموودەیەکی صحیحدا هاتووە کە پێغەمبەری خوا ﷺ دەفەرموویت : ((لا تزول قَدَما عبدٍ يوم القيامة حتى يُسأل: عن عُمره فيمَ أفناه؟ وعن عِلْمِه فيمَ فعل؟ وعن مالِه؛ مِن أين اكتسَبَه؟ وفيمَ أنفَقَه؟)) واتا : دووپیی هیچ کەسیک ناجوڵێت لە ڕۆژی قیامەتدا هەتاوەکو پرسیاری لێ نەکڕیت دەربارەی : تەمەنی لە چیدا بەسەر بردووە ؟ وە زانستەکەی کە هەیبووە چۆن کردەوەی کردووە ؟ وە دەربارەی ماڵ و سامانەکەی چۆن دەستی خستووە و لە چیدا بەخشیویەتی ؟ ))\nسەرپێچی سێیەم : زیان گەیاندن بە موسڵمان جا بە گیانیان یان ماڵ و خانویان ویان سەیارە و ئۆۆمبێلیان .\nبەڕاستی لە جوانی و تەواوی ئاینی پیرۆزی ئیسلام بریتیە لەوەی کە حەرامی کردووە لەسەر موسڵمان زیان بەخش بن لە کۆمەڵگادا ، بەڵکو پێویستی کردووە لەسەریان هەمیشە کەسانی بەسوود و سوود بەخش بن ، هەربۆیە پێغەمبەری خوا ﷺ دەفەرمووێت : (لا ضرر ولا ضرار) واتا : لە ئاینی ئیسلامدا بەهەموو جۆرێک زیانی گەیاندن بە خەڵکی ڕەتکراوەیە جا لەو زیان گەیاندنەدا خۆت سوود وەربگریت یان سوود وەر نەگرێت .\nوەکو ڕونیشە ئەم کارەی کە دەکرێت ( تەقەی خۆشی ) دەبێتە هۆی زیان گەیاندن بە : ( خانوو و سەیارە و ماڵ و گیان ) ی موسلمان کە ئەمەش حەرام کراوە لە ئیسلامدا.\nهەروەها لە ڕوانگەیەکی دیکەوە ئەگەر دیقەتی فەرموودەکانی پێغەمبەری خوا بدەین ﷺ ئەوا دەبینین کە پێغەمبەری خوا ڕینمونی موسڵمان دەکات کە بەهەموو جۆرێک دووربکەونەوە لە زیان گەیاندن لە براکانیان وەکو لەم فەرموودە صحیحەدا بۆمان دەردەکەوێت کە دەفەرمووێت : ( إذا مر أحدكم في مسجدنا وفي سوقنا ومعه نبل فليمسك على نصالها أن يصيب أحدا من المسلمين منها بشيء) [متفق عليه]. واتا : ئەگەر یەکێک لە ئێوە تێپەڕ بوو بە یەکێک لە مزگەوتی موسلماناندا یان بە بازاردا و تیری پێبوو ئەوا با دەست بگرێت بەسەری تیرەکەیەوە نەوەک سەری تیرەکە بەجۆرێک ئازاریان بدات .\nوە هەوەرها پیغەمبەری خوا ﷺ دەفەرمووێت : ( المسلم من سلم المسلمون من لسانه ویده ). واتا : موسلمانی تەواو ئەو موسڵمانەیە کە موسلمانانی دیکە سەلامەت بن لە زمان و دەستی .\nسەپێچی چوارەم : تێکدانی ئەمن و ئاسایش و کردنەوەی دەرگا بۆ خراپەکاران لەو ساتە وەختەدا.\nبەڕاستی یەکێکی دیکە لە سەرپێچیەکانی ئەم بەناو ( تەقەی خۆشی) ە بریتیە لە تێکدانی ئەم و ئاسیشی وڵات . ئەوەش بە جۆرێک کە دەرگا دەکاتەوە بۆ کەسانی خراپە کار لە کاتی تەقەی خۆشیدا بتوانن ئەو ئامانج و مەبەستە خراپەی کە هەیانە لە کوشتنی موسڵمان و زیان گەیاندن پێان و بریندار کردنیان ، دواتریش تەقەی خۆشی دەکەن بە بیانوو بۆ کارەکەیان یان نازانرێت کە کێ تەقەی کردووە ؟\nسەرپێچی پێنجەم : پێچەوانەکردنی فەرمانی کاربەدەستان لە شتێکدا کە چاکەیە و شەرعیە .\nیەکێکی دیکە لە خراپیەکانی ئەم کارە بریتیە لە سەرپێچی کردنی فەرمانی دەزگاکانی پەیوەندی دار بە کارو باری ئەمنیەوە کە داوا دەکەن لە هاوڵاتیان تەقە نەکەن و بۆئەوەی نەبێتە مایەی زیان گەیاندن بەخەڵکی ، ئەم داوکاریەشیان داواکاریەکی بەسوود و ڕەویە ، بۆیە پێویستە لەسەر موسڵمان پەیوەست بن پێوەی و لێی لانەدەن .\nسەرپێچی شەشەم : فەخر و شانازی کردن و خۆبەگەورە زانین .\nیەکێکی دیکە لە سەپێچیەکانی دیکە لە ئەم بەناو ( تەقەی خۆشی)ەدا یە بریتیە لە فیز و تەکەبوور و خۆ بەگەورە زانی ، چوونکە هەندێک کەس ئەم کارە دەکەن بۆ ئەوەی وا دەربخەن کە ئەمان خاوەنی ماڵ و سامان و چەکی باشن و خۆیان هەلبکێشن بەسەر کەسانی دیکەدا ، هەر وەکو دەبینیرێت لەواقعیشدا ئەم کارە .\nوە خۆبەگەروە زانینیش لە ئاینی پیرۆزی ئیسلامدا قەدەغە کراوە ، هەروەکو پێغەمبەری خوا ﷺ دەفەرمووێت : ( ولا يدخل الجنة أحدٌ في قلبه مثقال حبة خردلٍ من كبرياء) رواه مسلم. واتا : ئەو کەسە ناچێتە بەهەشتەوە کە لە دڵیدا بە ئەندازەی تۆوی خەردەل خۆبەزل زانی لە دڵیدا هەبێت .\nئەمە هەندێکە لە زیانەکانی ئەم کارە نابەجێیە کە ناو نراوە بە (تەقەی خۆشی) کەلەڕاستی دا نابێت موسلمان خۆشحاڵ ببێت بە زیانگەیان بە موسڵمانانی دیکە بەڵکو دەبێت دەستی خۆی بپارێزێت لە زیان گەیاندن پێان و بێ تاقەت و خەمبار ببێت بە هەرکارێک کە زیان بەخشە بۆ کۆمەڵگا .\nداواکارم لەخوا پەروەدگار هەموو لایەکمان ساغ وسەلامەت و پارێز راو بکات لە هەموو خراپە و زیانێک .\nوصلى الله وسلم وبارک على عبده ورسوله محمد وعلى آله وصحبه وسلم\nفەزڵ و ڕێزی پارێزگاری کردن لە کات لە ڕوانگەی قورئان وسوننەتەوە من لەخۆمەوە هەست بە دڵ پیسى دەكەم زۆر جار وا هەست ئەكەم ئایا من تاوانبارم؟ جوانكارى له ددانه‌كاندا پوختەیەک سەبارەت بە سەڵاحەدینی ئەیوبی چ ئامۆژگاریەکتان هەیە بۆ کەسانى جگەرە کێش بۆ ئەوەى واز لە جگەرەکێشان بهێنن؟\nسەردان: ١,٢٩١ بەش: هەمەجۆر\nپرسیاری دواترحوکمى ئەو ئافرەتانە چیە کە خاڵ دەکوتن و برۆیان باریک دەکەنەوە و حەفە دەکەن؟پرسیاری پێشترحوکمی باوەڕ بوون بە (بورجەکان) و خوێندنەوەیان چییە کە بڵاو دەکرێنەوە لە ڕۆژنامە و تۆڕە کۆمەڵایەتیەکان ؟


له شـاڵاوی هێزه‌کانی حکومه‌تی سوریا بۆ سه‌ر شـاری حه‌ما به لای که‌م 80 که‌س ده‌کوژرێن\nچالاکوانانی مافی مرۆڤی سوری ده‌ڵێن هێزه‌کانی حکومه‌ت به پاڵپشـتی تۆپبارانی تانکه‌وه خۆیان به شـاری حه‌مادا کردووه و به لای که‌م 80 که‌سیان کوشتووه.\nچالاکوانان ده‌ڵێن ده‌نگی ده‌سـتڕێژی گولـله و تۆپـبارانی تانگ ڕۆژی یه‌کشه‌ممه ده‌نگی له شـاره‌که‌دا ده‌دایه‌وه. کاربه‌ده‌سـتانی ته‌ندروسـتی ده‌ڵێن نه‌خۆشـخانه‌کان پـڕبوون به خه‌ڵـکی بریندار و ئێسـتا پـێویسـتیـیه‌کی زۆریان به خوێن هه‌یه.\nبه‌پـێی هه‌واڵه‌کان له به‌ره‌به‌یانی ڕۆژی یه‌کشه‌ممه‌وه هێزه‌کانی حکومه‌ت ده‌سـتیان به هێرشه‌که‌یان کردووه و کوێرانه که‌وتوونه‌ته ته‌قه‌کردن و پاشـان ئه‌و به‌ربه‌سـتانه‌یان لاداوه که له لایه‌ن خه‌ڵـکه‌وه له شه‌قام و کۆڵانه‌کانی شـاره‌که‌دا له به‌رده‌میاندا دانرابوون.\nله‌م دوایـیانه‌دا خۆپـیشـاندانی گه‌وره له دژی سه‌رۆک به‌شـار ئه‌لئه‌سه‌د له حه‌ما سـازکران ئه‌و شـاره‌ی له مێژووی سوریا به دژایه‌تی ده‌سه‌ڵاتی ئه‌سه‌د ناسراوه.\nجێی وه‌بیرهێنانه‌وه‌یه له سـاڵی 1982 دا حافز ئه‌سه‌دی سه‌رۆکی ئه‌و ده‌مه‌ی سوریا و باوکی به‌شـار هێزی له‌شـکری به‌کارهێنا بۆ لاناوبردنی ڕاپه‌ڕینێـکی خه‌ڵـکی ئه‌و شـاره که به‌هۆیه‌وه هه‌زاران که‌س کوژران.


ئەوروپا و ئیسرائیل و هیوای پەیوەندییەکی باشتر\nبەڕێوبەری سیاسەتی دەرەوەیی یەکێتی ئەوروپا دەڵێت "یەکێتی ئەوروپا هیوای وایە سەرەتایەکی نوێ لەگەڵ حکومەتی نوێی ئیسرائیلدا دەستپێبکات."\nئەم لێدوانەی ئەمڕۆ دووشەممەی جۆسیپ بۆریل هاوکاتی وتووێژەکانی یائیر لاپێد، وەزیری دەرەوەی ئیسرائیلە لە برۆکسل.\nدوابەدوای کۆبوونەوەکەی لەگەڵ لاپێد، بەڕێوبەری سیاسەتی دەرەوەیی یەکێتی ئەوروپا دەڵێت "سەردانی حکومەتی نوێی ئیسرائیل بۆ برۆکسل گرنگە و دەرفەتێکیشە بۆ دەستپێکردنێکی نوێ و پێموایە دەرفەتێکی باشە بۆمان تا پەیوەندییەکانمان دەستپێبکەینەوە کە لە ڕابردوودا پشێوی تیادابووە."\nهایکۆ ماس، وەزیری دەرەوەی ئەڵمانیا ئەم سەردانەی وەزیری دەرەوەی ئیسرائیلی بە "ئاماژەیەکی باش" ناودێرکردووە و دەشڵێت "یەکێتی ئەوروپا چاوی لەوە بووە کۆبوونەوەکانی ئەنجومەنی یەکێتی ئەوروپا و ئیسرائیل دەستپێبکەنەوە."\nدوا کۆبوونەوەی ئەم ئەنجومەنە نزیکەی 10 ساڵ لەمەوبەر بووە و کار و ئەرکی ئەنجومەنەکەش پەرەپێدانی پەیوەندییەکانی نێوان هەردوولایە.\nوەها بڕیارە وەزیری دەرەوەی ئیسرائیل لەگەڵ هەر 27 وەزیرەکەی دەرەوەی یەکێتی ئەوروپادا کۆببێتەوە.\nپەیوەندییەکانی برۆکسل و بەنجامین نەتەنیاهۆ، سەرەک وەزیری پێشووی ئیسرائیل، پەیوەندییەکی باش نەبوون، بەهۆی ئەوەی نەتەنیاهۆ هەوڵی لەپەراوێزنانی یەکێتی ئەوروپای دەدا لەو ناوچە پڕ گێرمە و کێشەیەی جیهاندا.\nبەڵام هێشتاش دۆسێ ئاڵۆزەکان درێژەیان هەیە، لە کاتێکدا یەکێتی ئەوروپا لە هەوڵدایە بۆ دەستپێکردنەوەی تاووتوێکردنی چارەسەری دوو دەوڵەت لە نێوان ئیسرائیلی و فەلەستینییەکاندا و هەروەهاش برۆکسل لە هەوڵدایە تا ئەمەریکا بگەڕێتەوە بۆ ڕێککەوتنە ناوکییەکەی ساڵی 2015 لەگەڵ ئێراندا مۆرکرا.


چالاکییەکانی ئەندامانی حدک لە ویلایەتی ئۆریگێن،ی ئەمریکا\nناوەندی هەواڵ- ئامریکا: رێکەوتی٢٢ی ئاگۆستی ٢٠١٢، لە ئۆریگێن، حەسەن حاتەمی ئەندامی رێبەری و کاک مەحموود تاجگەردوون ئەندامی چالاکی حدک، چاوپێکەوتنێکیان لەگەڵ بەڕیزان فارووق گەردی بەرپرسی مافی مرۆڤی کورد لە ئۆرگێن و کامران دەربەندیی بەرپرسی رێکخراوی پارتی دێموکراتی کوردستان لەو ویلایەتە ئەنجام دا.\nلە سەرەتای دیدارەکە دا، حاتەمی مەبەستی سەفەرەکەی خۆی بۆ وڵاتانی ئەمریکا و کانادا باس کرد و لیکنزیکبوونەوە و یەکگرتوویی کوردەکانی لەو وڵاتانە بە پێویست زانی. هەروەها باردۆخێکی هەستیاری کە ڕۆژهەڵاتی نێوەڕاست و کورد تێدایە و رۆڵ گێڕانی ئەرێنی هەر تاکێکی بەرپرسیاری کورد لە هەرکوێیەکی ئەو جیهانەی بە هاوپێوەندییەکی نەتەوەیی لەقەڵەم دا. بەڕێزانی بەشدار لە چاوپێکەوتنەکە دا، سەرنج و ڕای خۆیان دەربڕی و وێڕای خۆشحاڵی، ئامادەییان بۆ هاوکاری و کۆدەنگی نیشان دا.\nلە رێکەوتی ٢٣ی ئاگوستی ٢٠١٢، حەسەن حاتەمی و کاک مەحموود تاجگەردوون، لەگەڵ پێنج کەس لە کەسانی ئاکادمیک، خاوەن بیروهزر و قەدیمی لە چالاکانی کورد و فارس لە ویلایەتی ئۆریگێن کۆبوونەوە.\nلەو دانیشتنە دا حەسەن حاتەمی، وەزعییەتی گەلی کورد لە ئێران و هێرشی دەسەڵاتی نۆێ لەیەکەم بەهاری ئازادی دا، کە جگە لە سکەکەی نەبێ، ئاسەواری ئازادی نەماوە و دەنگ نەدانی زۆربەی کوردان بە کۆماری ئیسلامی، هێرش بۆ میتینگی حدک لە نەغەدە وهەڵگیرسانی شەڕی نەخوازراوی کورد و تورک، ئیزن نەدان بە د. قاسملووی شەهید، هەڵبژێراوی مەجلیسی خیبرەگان یاسای بنەڕەتی بۆ بەشداری لە تاران و هێرش بۆ کوردستان و جیهاد بۆ کورد کوژی ئایەتوڵلا خومەینی، هەڵوەشاوە ڕاگەیاندنی حدک و... هەروەها بیروبۆچوونەکانی حیزبی دێموکڕاتی کوردستانی بە پێی کۆنگرەکانی ١٤ و ١٥، بە کورتی شی کردەوە.\nبەشدارانیش ڕاوبۆچوونەکانیان سەبارەت بە ڕووداوەکانی نیوخۆی ئێران، بزووتنەوەی سەوز، مەسەلەی کورد و وەزعی ناوچەی ئاڵۆزی رۆژهەڵاتی نێوەڕاست دەربڕی. بەشدارانی فارس گەورەترین کێشەیان مەترسی پارچە پارچە بوونی ئێران و سەربەخۆیی کورد و ئازەری و نەتەوکانی دیکەی بەرایی ئێران بوو، کە بە"قەوم و کەمایەتیی" ناویان دەبردن. پێویست بە ئاماژەیە کە بەشداران پێیان خۆش نەبوو ناویان ببرێ و وێنەیان بگیرێ.\nلەرێکەوتی ٢٤ ی ئاگۆستی ٢٠١٢ ش دا حەسەن حاتەمی بەهیممەتی کوردێکی دڵسۆز و زەحمتی جێی رێزی کاک مەحموود تاجگەردوون، لە وتووێژێکی تەلویزیونی دا، بەشداری کرد. ناوبراو لە سەر حیزب و ڕێکخراوەکانی بەڕایی ڕۆژهەڵاتی کوردستان (دێموکراتەکان، کۆمەلەکان، پژاک، گرووپە ئیسلامییەکان)، لەتبوونی حدکا لە ٢٠٠٦ دا و بەشێک لە کارنامەی حدک لەدوای لەتبوونی، هێلی ٣٦ دەرجەی ئەمنی لەباشووری کوردستان، لە ١٩٩١دا، دروستبوونی "هیلالی شیعە" دوای رووخاندنی عێراق ی سەددام، مەسەلەی سوریە، سەربەخۆیی کوردستان، گۆێزرانەوەی کێشەی کورد لە قۆناخی بەشەردۆستانە بۆ قۆناخی سیاسی و نەتەوەیی، چاوەڕوانی لە ئەمریکا و کانادا، بۆ دیفاعی سیاسیی لە مەسەلەی کورد و ناساندنی کۆماری ئیسلامی وەک تیرۆڕیسمی دەوڵەتی بەپێی بڕیاری دادگای موئابیت ی برلێن، لە پەروەندی جینایەتی میکۆنۆس و ڕادەست کرانی ناوی سەرانی کۆماری ئیسلامی وەک، پێشلکاری مافی مرۆڤ و جینایەتی دژی بەشەریەت بە دادگای لاهە و... قسەی کرد. بەڕێز حاتەمی ئاماژەی بە تێرۆری رێبەرانی شەهید، قاسملوو، شەرفکەندی و هاوڕێیانیانی کرد کە بوونە قوربانی ئاشتی و ماف بۆ کوردستان و یەکگرتوویی ریزکانی بەشێک لە ئوپوزیسیۆنی ئێرانی.\nئەو تلویزیۆنە کە ناوی "ایران من" ە، ٢٢ ساڵە لە ویلایەتی ئۆریگێن چالاکی بەزمانی فارسی هەیە و حەتووی سێ جار لەو ویلایەتە بڵاودەبێتەوە.\n٢٥ ی ئاگۆست ی ٢٠١٢\nبگه‌رێوه|ئەم بابەتە 1117 جار بینراوە| بینێره| چاپ